<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0124">O-0124/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4519">Claude Moraes</PERSON> şi <PERSON ID="96952">Sylvie Guillaume</PERSON>, în numele Grupului <GRPOL GRPOLID="2949">S&amp;D</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0124">Subiect: Zboruri comune pentru repatrierea imigranţilor fără acte în regulă</OBJECT><CONTENT><PARA>În ultimele săptămâni, mai multe state membre au procedat la o repatriere forţată şi colectivă a unor cetăţeni afgani în Afganistan unde, în anumite zone, există încă un risc evident în ceea ce priveşte securitatea fizică a acestora. Având în vedere că afganii reprezintă cea mai mare comunitate de refugiaţi din lume (peste 2,7 milioane, plus 500 000 de persoane strămutate) şi că în Afganistan persistă o situaţie de confuzie generală, poate această ţară să fie considerată o ţară terţă sigură?</PARA><PARA>Poate Consiliul să garanteze că, înainte de fiecare repatriere, se va efectua o verificare detaliată pentru a se asigura că persoana vizată nu a depus o cerere de protecţie internaţională şi, în caz afirmativ, că s-a respectat pe deplin fiecare etapă a procedurii de examinare şi că securitatea acesteia nu este ameninţată în ţara în care a fost repatriată? A putut Consiliul să verifice a posteriori că, într-adevăr, aceasta a fost situaţia la faţa locului?</PARA><PARA>Consideră Consiliul că cetăţenii afgani ar putea obţine o protecţie suplimentară în conformitate cu articolul 15 litera (c) din Directiva „condiţiilor de eligibilitate” 2004/83/CE<FNREF FNIDREF="FN1"/> din 29 aprilie 2004 (ameninţările grave şi individuale la adresa vieţii sau a persoanei unui civil ca urmare a violenţei generalizate în caz de conflict armat intern sau internaţional)?</PARA><PARA>Putem considera drept suficient argumentul potrivit căruia ar fi justificată repatrierea unei persoane rezidente fără forme legale pe teritoriul UE pentru unicul motiv că aceasta nu a depus o cerere de protecţie internaţională, cu toate că suntem perfect conştienţi de faptul că, din cauza Regulamentului Dublin II, mulţi solicitanţi de azil se tem să depună o cerere de azil într-un stat membru atunci când intră pe teritoriul UE, mai ales când statul respectiv este Grecia sau Malta, dat fiind că şansele de obţinere a azilului sunt minime?</PARA><PARA>Nu ar trebui statele membre să confirme decizia Consiliului din 20/30 octombrie de a examina „posibilitatea de a efectua zborurile pentru repatrieri colective în mod regulat prin intermediul Frontex”? Intenţionează acestea, de asemenea, să ajungă la un acord cu privire la o listă europeană de ţări terţe sigure şi să acţioneze în regim de urgenţă pentru armonizarea la cel mai înalt nivel a criteriilor de examinare, acordare şi exercitare a statutului de refugiat?</PARA><PARA>În final, de ce se intenţionează efectuarea finanţării prin Frontex, având în vedere că la fondul pentru repatrierea refugiaţilor s-a alocat un buget total de 676 milioane de euro pentru perioada 2008-2013 şi că acest fond îşi propune în principal să sprijine acţiunile comune de repatriere organizate de mai multe state membre?</PARA><FN FNID="FN1">  JO L 304, 30.9.2004, p. 12.</FN></CONTENT></QUEST>