<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000042">O-000042/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000042">Subiect: Noua PCP şi dezvoltarea durabilă a sectorului acvaculturii</OBJECT><CONTENT><PARA>Sectorul acvaculturii a contribuit la producerea părți din ce în ce mai mari din peştele consumat în Europa, observându-se o creştere accentuată a importurilor provenite din ţări terţe.</PARA><PARA>În cadrul propunerii de reformă a politicii comune din domeniul pescuitului, Comisia consideră că viitoarea PCP trebuie să sprijine dezvoltarea durabilă a sectorului acvaculturii în plan ecologic, economic şi social.</PARA><PARA>Pentru realizarea acestui deziderat, este nevoie de susţinere puternică pentru cercetarea ştiinţifică şi pentru dezvoltarea tehnologică în domeniul creşterii speciilor, preferabil indigene, care să permită folosirea din plin a potenţialului acestei activităţi, inclusiv în ceea ce priveşte crearea de noi locuri de muncă, depăşirea limitelor cu care încă se confruntă sectorul şi reducerea la minim a impactului său asupra mediului.</PARA><PARA>Dezvoltarea durabilă a acestui sector în statele membre va trebui să garanteze o diversificare a producţiei şi a ofertei de produse alimentare şi o creștere a calităţii acestora, asigurând, în acelaşi timp, o mai mare siguranţă alimentară.</PARA><PARA>1.  Cum va sprijini PCP dezvoltarea acvaculturii europene în domeniile menţionate mai sus? Cu ce instrumente? </PARA><PARA>2.  În ce fel va ţine Comisia cont, în mod corespunzător, de specificul geografic, teritorial, cultural şi socioeconomic al fiecărui stat membru, în cadrul orientărilor sale strategice pentru acest sector?</PARA></CONTENT></QUEST>