<QUEST><TI><TI-INTRO>ÎNTREBARE ORALĂ <QREF QID="H-2010-0221">H-0221/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96953">Estelle Grelier</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0221">Subiect: Turbine eoliene offshore în situri Natura 2000</OBJECT><CONTENT><PARA>În scopul de a asigura durabilitatea practicilor energetice și pentru a limita impactul acestora asupra mediului înconjurător, statele membre s-au angajat să dezvolte, pentru 2020, 20% din energia regenerabilă în configurația lor de consum energetic. Dezvoltarea turbinelor eoliene offshore constituie un instrument indispensabil pentru atingerea acestui obiectiv; în plus, aceasta ajută la crearea de locuri de muncă în regiunile în cauză, ceea ce nu este de neglijat în această perioadă de criză.</PARA><PARA>Cu toate acestea, multe întrebări rămân fără răspuns în ceea ce privește condițiile de implementare a acestui instrument, ceea ce frânează procesul său de dezvoltare. De altfel, am sesizat în scris Comisia asupra acestei chestiuni, la 26 februarie anul trecut (<ANCHOR ID="1" FAMILY="WQ" TYPE="P" YEAR="2010" NUMBER="1381">P-1381/10</ANCHOR>), fără a primi vreun răspuns până la această dată. Una dintre aceste întrebări este următoarea: este posibil - și dacă da, în ce condiții - să realizăm proiecte privind dezvoltarea modalităților de producere a energiei regenerabile în siturile clasate „Natura 2000”, pe uscat sau pe mare?</PARA></CONTENT></QUEST>