<QUEST><TI><TI-INTRO>ÎNTREBARE ORALĂ <QREF QID="H-2010-0150">H-0150/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0150">Subiect: Mecanisme de supraveghere financiară a statelor membre</OBJECT><CONTENT><PARA>Comisarul pentru afaceri economice și monetare, Olli Rehn, a declarat că principala lecție care trebuie învățată din criză este necesitatea urgentă de a supraveghea într-un mod mai riguros și mai amplu politicile economice și, în special, de a identifica la timp și a remedia dezechilibrele, în vederea garantării stabilității macroeconomice a zonei euro. Dat fiind faptul că, în conformitate cu articolele 121 și 126 din tratat, Comisia dispune de instrumentele și mecanismele necesare pentru a supraveghea politicile financiare ale statelor membre, și că majoritatea dintre acestea din urmă au înregistrat deficite care depășesc cu mult limita de 3%, ar putea Comisia să răspundă la următoarele întrebări:</PARA><PARA>Intenționează Comisia să întărească caracterul preventiv al acestor mecanisme de supraveghere? Dacă da, prin ce metode și proceduri? Va prezenta Comisia propuneri care să vizeze consolidarea convergenței economice în cadrul zonei euro? Intenționează Comisia să promoveze modificările structurale care se impun în statele membre, astfel încât acestea din urmă să le poată pună în aplicare de îndată ce le permit finanțele publice?</PARA></CONTENT></QUEST>