<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000031">O-000031/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON>, <PERSON ID="28409">Raül Romeva i Rueda</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96821">Rui Tavares</PERSON>, <PERSON ID="96728">Barbara Lochbihler</PERSON>, <PERSON ID="28619">Tatjana Ždanoka</PERSON>, <PERSON ID="97017">Ulrike Lunacek</PERSON>, <PERSON ID="96738">Sandrine Bélier</PERSON>, <PERSON ID="96758">Gerald Häfner</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000031">Subiect: Aderarea UE la CEDO şi reforma Curţii Europene a Drepturilor Omului</OBJECT><CONTENT><PARA>Convenția Europeană privind Drepturile Omului (CEDO) reprezintă cel mai avansat mecanism de garantare a drepturilor omului din lume, oferindu-le indivizilor posibilitatea de a intenta o acţiune în faţa unei curţi europene împotriva guvernelor responsabile pentru încălcări ale drepturilor fundamentale. UE a acordat dintotdeauna cea mai mare importanţă CEDO, fapt demonstrat de condiţionarea aderării unui stat la UE de aderarea la Consiliul Europei şi la CEDO. Aderarea UE la CEDO este o obligaţie juridică în temeiul articolului 6 din Tratatul privind Uniunea Europeană. Având în vedere această obligaţie, faptul că Regatul Unit şi Franţa au ridicat obiecţii politice, periclitând procesul de aderare, este alarmant. La 25 ianuarie 2012, reprezentanţi ai Adunării Parlamentare a Consiliului Europei, format din 47 de state, (APCE) şi ai Parlamentului European, au îndemnat guvernele naţionale, îndeosebi Regatul Unit şi Franţa, să nu se opună aderării la CEDO a UE. În acelaşi timp, guvernul Regatului Unit, care deţine în prezent preşedinţia Consiliului Europei, a anunţat că se va concentra asupra continuării reformei CEDO. Preşedintele Curţii Europene a Drepturilor Omului a subliniat responsabilitatea statelor părţi de a asigura punerea în aplicare a hotărârilor, în timp ce APCE a adăugat că statele trebuie să abordeze aspectele structurale/sistemice şi să consolideze rolul Curţii Europene a Drepturilor Omului pentru a garanta eficienţa acesteia.</PARA><PARA>În acest context, trebuie amintit faptul că periclitarea aderării UE la CEDO de către guverne reprezintă o încălcare a principului cooperării loiale (articolul 4 alineatul (3) din TUE), în temeiul căruia Uniunea și statele membre se respectă și se ajută reciproc în îndeplinirea misiunilor care decurg din tratate. În plus, tratatul impune statelor membre să faciliteze îndeplinirea de către Uniune a misiunii sale și să se abțină de la orice măsură care ar putea pune în pericol realizarea obiectivelor Uniunii.</PARA><PARA>- Având în vedere principiul cooperării loiale prevăzut la articolul 4 din TUE, care este poziţia Consiliului în ceea ce priveşte încercarea statelor membre de a obstrucţiona aderarea la CEDO?</PARA><PARA>- Ce măsuri va lua Consiliul pentru a consolida punerea în aplicare la nivel naţional şi pentru a reduce numărul ridicat de cereri repetate prezentate în faţa Curţii Europene a Drepturilor Omului, etape preliminare necesare pentru adoptarea unor măsuri concrete în vederea unui acord privind reforma Curţii?</PARA><PARA>- Care sunt propunerile şi poziţiile UE şi ale statelor sale membre în cadrul organelor Consiliului Europei – şi în raport cu acestea – cu privire la aderarea la CEDO şi la reformarea Curţii Europene a Drepturilor Omului? Adoptă statele membre o abordare comună, astfel cum prevăd articolele 2 şi 6 din TUE? Care este calendarul propus pentru aderarea UE la CEDO?</PARA></CONTENT></QUEST>