<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0130">O-0130/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="96728">Barbara Lochbihler</PERSON>, <PERSON ID="28409">Raül Romeva i Rueda</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0130">Subiect: Sprijinul acordat în cadrul Uniunii Europene pentru reabilitarea victimelor torturii</OBJECT><CONTENT><PARA>UE și-a confirmat hotărârea<FNREF FNIDREF="FN1"/> de a suprima finanțarea centrelor de reabilitare din UE, deoarece linia bugetară destinată acestei finanțări intră sub incidența EIDHR, care este un instrument acțiune externă. În timp ce documentul de strategie indică faptul că statele membre „ar trebui”să își asume o mai mare responsabilitate financiară, Directiva (2003/9/CE)<FNREF FNIDREF="FN2"/> privind primirea solicitanților de azil prevede în mod clar că aceasta este o obligație [articolul 15 alineatul (2) privind îngrijirile medicale]. Cu toate acestea, după cum este subliniat în studiul realizat de Rețeaua Academică Odysseus<FNREF FNIDREF="FN3"/>, puține state membre acordă, pe propriul teritoriu, sprijinul necesar pentru reabilitarea victimelor torturii și multe state membre nu oferă sprijin decât într-o mică măsură sau chiar deloc.</PARA><PARA>FER<FNREF FNIDREF="FN4"/>, care ar putea fi considerat o sursă alternativă de finanțare, prezintă de asemenea dezavantaje majore: deoarece este bazat pe programare naționale gestionate de statele membre, fiecare stat membru își poate defini propriile priorități, fără a lua în considerare reabilitarea victimelor torturii; deoarece este bazat pe proiecte, nu poate furniza o finanțare de bază și nici nu poate finanța activitățile pe termen lung necesare în domeniul terapiei; în cele din urmă, administrarea acestuia este defectuoasă și există întârzieri considerabile în efectuarea plăților. În cazuri extreme, aceste întârzieri au condus la întreruperea proiectelor.</PARA><PARA>În consecință, centrele de reabilitare a victimelor torturii situate în UE nu vor mai avea în curând acces la finanțare sustenabilă, ceea ce este în detrimentul victimelor torturii, care nu vor putea beneficia de o asistență medicală adecvată.</PARA><PARA>Cum intenționează așadar Comisia să asigure sprijin continuu pentru reabilitarea victimelor torturii în cadrul UE? </PARA><PARA>În acest context și în lumina obligațiilor ce incumbă acesteia în conformitate cu Carta drepturilor fundamentale a UE, este Comisia de acord că o nouă linie bugetară trebuie realizată pentru activitățile de reabilitare în cadrul UE pentru a asigura o finanțare sustenabilă pe termen lung? </PARA><PARA>În caz contrar, cum intenționează aceasta să garanteze faptul că statele membre își îndeplinesc obligațiile în conformitate cu legislația UE pentru a finanța astfel de activități?</PARA><FN FNID="FN1">  Documentul de strategie EIDHR 2011-2013</FN><FN FNID="FN2">  JO L 31, 6.2.2003, p. 18.</FN><FN FNID="FN3">  Rețeaua Academică Odysseus „Prezentare generală comparativă privind punerea în aplicare a Directivei 2003/9 din 27 ianuarie 2003 de stabilire a standardelor minime pentru primirea solicitanților de azil”, octombrie 2006 http://ec.europa.eu/home-affairs/doc_centre/asylum/docs/odysseus_synthesis_report_2007_en.pdf.</FN><FN FNID="FN4">  Fondul european pentru refugiați</FN></CONTENT></QUEST>