<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0022">O-0022/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2173">Arlene McCarthy</PERSON>, în numele <COMMITTEE COMMID="817">Comisia pentru piaţa internă şi protecţia consumatorilor</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0022">Subiect: Derogări de la normele pieţei interne privind contractele de achiziţii publice In domeniul apărării, In temeiul articolului 296 din TCE</OBJECT><CONTENT><PARA>Întrucât contractele de achiziţii publice în domeniul apărării sunt atribuite încă în pieţele naţionale în cea mai mare parte fragmentate, Comisia IMCO ia notă de comunicarea interpretativă a Comisiei Europene cu privire la punerea în aplicare a articolului 296 din TCE în materie de achiziţii publice în domeniul apărării (COM(2006)0779 final), adoptată la 7 decembrie 2006. Această comunicare a contribuit la clarificarea cadrului juridic existent şi a precizat în ce condiţii sunt acceptate derogările. </PARA><PARA>Comisia IMCO ia notă, de asemenea, de eforturile depuse de Comisia Europeană în vederea propunerii unei noi legislaţii care ar trebui să contribuie în mod substanţial la crearea unui mediu mai competitiv pentru industria apărării din Europa şi pentru furnizorii acesteia. Subliniază mai ales rolul important pe care îl au achiziţiile publice în domeniul apărării pentru economia europeană. </PARA><PARA>Comisia IMCO adresează Comisiei Europene următoarele întrebări: <BRK/></PARA><PARA>Ce progrese au fost realizate   în ceea ce priveşte directiva, în curs de elaborare, privind „achiziţiile   publice de material de apărare care nu fac obiectul derogărilor prevăzute   la articolul 296 din TCE”? Ce măsuri ulterioare prevede Comisia? <BRK/></PARA><PARA>Cum evaluează Comisia,   din perspectiva unei funcţionări echitabile şi eficiente a pieţei interne,   situaţia industriei europene a apărării, în care un număr important   de locuri de muncă de înaltă calificare pare să fie ameninţat în diferite   state membre? Care este impactul pe care consideră că îl va avea directiva   asupra sectorului? <BRK/></PARA><PARA>Ce strategie prevede   Comisia pentru a încuraja statele membre să coopereze mai strâns pe   probleme de achiziţii publice în domeniul apărării, pentru a asigura   o mai mare transparenţă şi pentru a deschide treptat pieţele naţionale   de achiziţii publice în acest domeniu, în vederea stabilirii unui mediu   productiv şi competitiv pentru acest sector sensibil? <BRK/>  </PARA><PARA>Ce concluzii pot fi trase din Codul de conduită elaborat în 2006? Cum vede Comisia, în viitor, raportul dintre o directivă şi Codul de conduită?</PARA></CONTENT></QUEST>