<QUEST><TI><TI-INTRO>ÎNTREBARE ORALĂ <QREF QID="H-2009-0429">H-0429/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96900">Georgios Papanikolaou</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0429">Subiect: Tratatul de la Lisabona și politica de comunicare a Uniunii Europene</OBJECT><CONTENT><PARA>Tratatul de la Lisabona va modifica în mod radical nu numai structura și funcționarea Uniunii Europene, dar și viața cetățenilor săi. Este, fără îndoială, o chestiune dificilă să se garanteze că cetățenii sunt corect informați. Preocupările adesea exprimate în legătură cu faptul că aceștia nu primesc suficiente informații cu privire la afacerile europene fac posibilă înțelegerea importanței unui asemenea exercițiu. Astfel, în lipsa unor informații suficiente, cetățenii Uniunii Europene par să ignore reglementările prevăzute de noul tratat și să nu înțeleagă în totalitate efectele pe care acesta le va avea asupra vieții lor de zi cu zi.</PARA><PARA>Ar putea Comisia indica dacă, din punctul de vedere al comunicării, am ajuns, în mod suficient, să îi asociem pe cetățenii europeni cu schimbările care vor interveni în structura Uniunii Europene? În fine, consideră Comisia că cetățenii europeni au primit suficiente informații în legătură cu acest subiect? În caz afirmativ, care sunt cifrele care permit confirmarea acestei ipoteze? În caz negativ, este necesar să se adopte alte măsuri în această direcție? Ce tip de măsuri ar trebui avute, prin urmare, în vedere?</PARA></CONTENT></QUEST>