<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0133">O-0133/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0133">Subiect: Amenzile aplicate de Comisie în cazuri de încălcare a normelor antitrust</OBJECT><CONTENT><PARA>Comisia a adoptat, în ultimii ani, o poziție foarte fermă cu privire la comportamentul anticoncurențial. Această atitudine trebuie salutată, deoarece comportamentul anticoncurențial dăunează foarte mult consumatorilor și economiei. S-a afirmat că aplicarea unor amenzi tot mai mari poate fi un instrument prea obtuz, mai ales în ceea ce privește posibila pierdere a locurilor de muncă ca urmare a incapacității de plată. Având în vedere criza financiară actuală din Europa, acum este mai important ca oricând să se aplice măsuri antitrust eficiente pentru a descuraja pe cât posibil aceste practici.</PARA><PARA>Parlamentul a solicitat, prin urmare, prin rezoluția sa referitoare la Raportul privind politica în domeniul concurenței 2008, dezvoltarea unei game mai largi de instrumente mai sofisticate în domeniul normelor antitrust, care să se refere, între altele, la aspecte precum răspunderea individuală, transparența și responsabilitatea societăților, proceduri mai scurte, dreptul la apărare și la un proces echitabil, mecanisme pentru asigurarea unei administrări eficiente a solicitărilor de clemență (în special pentru a elimina interferențele cauzate de procesele de descoperire din SUA), programe de conformitate a companiilor și dezvoltarea standardelor europene.</PARA><PARA>1. Intenționează Comisia să dezvolte o gamă mai largă de instrumente mai sofisticate în domeniul normelor antitrust, astfel cum a solicitat în mod expres Parlamentul?</PARA><PARA>2. Ar putea aceasta să menționeze care este valoarea prejudiciilor, din punct de vedere monetar, aduse de carteluri în ultimii 10 ani economiei și consumatorilor?</PARA></CONTENT></QUEST>