<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0541">H-0541/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28139">Carl Schlyter</PERSON> <GRPOL GRPOLID="1107">(Verts/ALE)</GRPOL></TI-AUTHOR></TI><OBJECT OBJID="OBJ0541">Subiect: ACTA - competențe de a emite ordine judecătorești peste cele conferite de acquis-ul comunitar</OBJECT><CONTENT><PARA>În secțiunea „Sancțiuni civile” din Acordul comercial de combatere a contrafacerii (ACTA), articolul 2.X alineatul (1) („Ordine judecătorești”) conferă autorităților judiciare dreptul de a emite un ordin (o hotărâre judecătorească) adresat unei părți sau unei părți terțe cu scopul de „a împiedica introducerea unor bunuri contrafăcute în circuitele comerciale”. Această competență de a emite ordine judecătorești este în mod considerabil diferită de cea conferită în temeiul acquis-ului comunitar [articolul 9 din Directiva privind respectarea drepturilor de proprietate intelectuală (Directiva 2004/48/CE)], care permite emiterea unui ordin judecătoresc „pentru a împiedica orice încălcare iminentă a drepturilor de proprietate intelectuală”. De asemenea, părțile terțe trebuie să fie implicate în încălcarea drepturilor („împotriva unui intermediar ale cărui servicii sunt utilizate”). Textul ACTA elimină, în esență, limitele competențelor de a emite ordine judecătorești care există în temeiul acquis-ului comunitar.</PARA><PARA>Având în vedere faptul că, prin stabilirea limitelor în materie de ordine judecătorești, acquis-ul comunitar a reușit să ajungă la un echilibru delicat între punerea în aplicare și protejarea drepturilor fundamentale, cum va asigura Comisia faptul că garanțiile oferite prin acquis-ul comunitar în vigoare vor fi menținute?</PARA><PARA>Cum va proteja Comisia limitele prevăzute în prezent de acquis-ul comunitar?</PARA></CONTENT></QUEST>