<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000052">O-000052/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1892">Carlos Coelho</PERSON>, <PERSON ID="28120">Simon Busuttil</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96859">Ioan Enciu</PERSON>, <PERSON ID="2319">Henri Weber</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96852">Cornelia Ernst</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="28619">Tatjana Ždanoka</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000052">Subiect: Paşapoartele biometrice</OBJECT><CONTENT><PARA>Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre a fost adoptat în 2004 ca un pas important pentru securizarea suplimentară a documentelor de călătorie şi pentru a stabili o legătură mai fiabilă dintre paşapoarte şi deţinătorii acestora, asigurând o protecţie mai bună împotriva utilizării frauduloase.</PARA><PARA>Totuşi, securitatea paşapoartelor nu se limitează doar la paşapoartele însele: este relevant întregul proces, începând cu prezentarea documentelor necesare pentru emiterea unui paşaport, urmată de colectarea datelor biometrice şi sfârşind cu verificările şi „examinarea contrastivă” la posturile de control la frontieră. Nu foloseşte la nimic creşterea gradului de securizare a paşapoartelor dacă permitem „puncte slabe” în alte părţi ale lanţului descris.</PARA><PARA>În revizuirea ulterioară din 2008, PE a atras atenţia asupra faptului că încă nu s-a acumulat suficient de multă experienţă în ceea ce priveşte utilizarea acestor noi tehnologii şi rămân prea multe probleme legate de:</PARA><PARA>- fiabilitatea şi utilitatea luării de amprente în cazul copiilor şi al persoanelor în vârstă;</PARA><PARA>- încrederea care poate fi acordată procesului de colectare a datelor biometrice;</PARA><PARA>- posibilele deficienţe ale sistemelor de identificare şi rata erorii în diverse state membre;</PARA><PARA>- disparităţile existente în ceea ce priveşte documentele care trebuie furnizate şi modalitatea de emitere a documentelor respective (este vorba de aşa-numitele „breeder documents” – documentele subsidiare).</PARA><PARA>Prin urmare, s-a introdus o clauză de revizuire pentru a permite realizarea studiilor necesare (solicitate de PE pentru fiecare dintre aceste domenii).</PARA><PARA>Poate Comisia să transmită dacă sunt deja disponibile rezultatele studiilor solicitate? Examinează Comisia posibilitatea de a reevalua normele, având în vedere problemele care par să existe în diverse state membre? (De exemplu, se susţine că între 500 000 şi 1 000 000 dintre cele 6,5 milioane de paşapoarte biometrice aflate în circulaţie în Franţa sunt false, dat fiind că au fost obţinute pe baza unor documente frauduloase, iar un test efectuat de guvernul local de la Roermond (Ţările de Jos) a descoperit că în 21% din 448 de cazuri amprentele luate nu pot fi verificate şi, prin urmare, sunt de nefolosit.)</PARA></CONTENT></QUEST>