<QUEST><TI><TI-INTRO>ÎNTREBARE ORALĂ <QREF QID="H-2009-0287">H-0287/09</QREF></TI-INTRO><TI-SESSION>pentru timpul afectat întrebărilor din perioada de sesiune septembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28583">Athanasios Pafilis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0287">Subiect: Scoaterea ideologiei comuniste în afara legii în Lituania</OBJECT><CONTENT><PARA>La 9 iunie, Parlamentul Lituaniei a adoptat o serie de amendamente la Codul Penal prin care „distribuirea de materiale de propagandă în favoarea genocidului săvârșit de comunism și fascism, precum și de negare sau justificare a acestuia” și „defăimarea publică a membrilor mișcării pentru libertatea Lituaniei care au luptat împotriva ocupației sovietice între 1944 și 1953” sunt pasibile de pedepse privative de libertate cu o durată de până la trei ani. Recurgând la măsuri penale, aceste dispoziții constituie o tentativă de falsificare a istoriei și de punere pe picior de egalitate a comunismului și a fascismului. Acestea necesită recunoașterea fasciștilor care au colaborat cu naziștii, vinovați de crime împotriva umanității. Măsurile respective scot în afara legii ideologia comunistă și sancționează libertatea de exprimare și orice viziune diferită asupra istoriei.</PARA><PARA>Care este poziția Consiliului față de reabilitarea fascismului și a nazismului - concretizată îndeosebi prin adoptarea de măsuri penale împotriva adepților unei viziuni diferite asupra istoriei - interzicerea libertății de exprimare și scoaterea în afara legii a ideologiei comuniste în mai multe state membre ale Uniunii Europene, în special în țările baltice, în care partidele comuniste sunt interzise, iar membrii acestora și democrații antifasciști sunt persecutați?   </PARA></CONTENT></QUEST>