<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0211">O-0211/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>în numele <COMMITTEE COMMID="2859">Comisia pentru comerţ internaţional</COMMITTEE></TI-AUTHOR></TI><OBJECT OBJID="OBJ0211">Subiect: Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte</OBJECT><CONTENT><PARA>Republica Insulelor Fiji și Papua Noua Guinee au semnat un Acord interimar de parteneriat economic (AIPE) care conține diferențe semnificative în programele de liberalizare ale celor două țări. Ce impact vor avea aceste angajamente asupra modelor respective de importuri și exporturi ale acestor țări? Ce impact vor avea acestea asupra relațiilor comerciale cu Australia și Noua Zeelandă?</PARA><PARA>Ce fel de activități intenționează să desfășoare Consiliul pentru a reconcilia, pe de o parte, încheierea unor AIPE cu țările cele mai interesate de realizarea unor astfel de acorduri și, pe de altă parte, integrarea regională?</PARA><PARA>Cum va garanta Consiliul că AIPE nu va afecta în mod negativ atât voința politică, cât și entuziasmul publicului față de realizarea integrării economice în Pacific?</PARA><PARA>Potrivit politicii comerciale revizuite a OMC pentru Fiji, regulile stricte de origine ale UE pentru exporturile de pește au restricționat în mod serios aceste oportunități. Acestea au devenit mai laxe în temeiul AIPE, care permite sectorului intern de procesare să utilizeze produse neoriginare. Cum intenționează Consiliul să informeze Parlamentul cu privire la implementarea dispozițiilor specifice privind regulile de origine, inclusiv impactul asupra sectorului pescuitului din UE, asupra dezvoltării sectorului de procesare din Papua Noua Guinee și Fiji, precum și asupra gestionării stocurilor de pește din Pacific? Cum va sprijini Consiliul în viitor statele din Pacific în procesul de dezvoltare a unui sector durabil pescuit?</PARA><PARA>Pe de altă parte, poate Consiliul să confirme că Papua Noua Guinee și Fiji oferă acces la zonele lor de pescuit partenerilor comerciali din regiune, precum Thailanda, Filipine, Taiwan și China, dar nu și flotei de pescuit a UE? Are Consiliul idee despre modul în care acest AIPE va afecta sectorul pescuitului din Uniune și, mai ales, industria conservelor? Există indicatori despre modul în care industria conservelor din țările ACP și SGP+ va fi afectată?</PARA><PARA>Cum va garanta Consiliul că un viitor APE global va contribui la promovarea integrării regionale?</PARA><PARA>Ce măsuri va lua Consiliul pentru a îmbunătăți oportunitățile de angajare, în special pentru femei, în statele din Pacific? Sprijină Consiliul acordarea sprijinului financiar – care în prezent este blocat – pentru sectorul zahărului din Fiji, în cazul în care practicile necesare de bună guvernanță sunt efectiv implementate? Se angajează Consiliul să includă un capitol ambițios în materie de dezvoltare în oricare dintre viitoarele APE globale?</PARA></CONTENT></QUEST>