<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000260">O-000260/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="2295">Hannes Swoboda</PERSON>, <PERSON ID="4519">Claude Moraes</PERSON>, <PERSON ID="96812">Juan Fernando López Aguilar</PERSON>, <PERSON ID="96832">Kinga Göncz</PERSON>, <PERSON ID="28171">Emine Bozkurt</PERSON>, <PERSON ID="96859">Ioan Enciu</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000260">Subiect: Situația romilor din statele membre</OBJECT><CONTENT><PARA>Cadrul UE pentru strategiile naționale de integrare a romilor, prezentat de Comisie în aprilie 2011, stabilește un set comun de principii și de obiective care ar urma să fie atinse atât la nivel național, cât și la nivel european. Cadrul solicită statelor membre să-și alinieze strategiile naționale privind romii cu obiectivele sale. Statele membre ar urma să le actualizeze și să le prezinte Comisiei până la sfârșitul lunii decembrie 2011. Obiectivul general al acestor strategii este de a pune capăt excluderii romilor până în 2020. În unele state membre nu numai că nu se aplică politici de incluziune, ci se iau măsuri discriminatorii și nedemocratice de către autoritățile naționale, regionale și locale. În alte state membre sunt prevalente atacurile rasiste, discriminatorii și uneori violente împotriva romilor, iar autoritățile nu reacționează în mod eficient.</PARA><PARA>Ce acțiuni întreprinde Comisia cu privire la încălcările drepturilor fundamentale ale romilor în statele membre, în special cu privire la încălcarea dreptului la libertatea de circulație și de ședere? Cum asistă Comisia statele membre să-și dezvolte strategiile naționale și care a fost reacția statelor membre până acum? Cum monitorizează Comisia incidentele împotriva romilor care au loc în întreaga Europă? Ce măsuri ia Comisia pentru a ajuta autoritățile naționale să contracareze și să prevină aceste atacuri? Cum plănuiește Comisia să sensibilizeze reprezentanții romilor și să-i implice efectiv în dezvoltarea și punerea în aplicare a acestor strategii?</PARA></CONTENT></QUEST>