<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0641">H-0641/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28223">Andreas Schwab</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0641">Subiect: Acordarea de fonduri UE concernelor de construcții de stat din China</OBJECT><CONTENT><PARA>În Polonia se construiește în prezent un tronson cu o lungime totală de 50 km din autostrada A2 de la Varșovia la Lodz. Construcția acestui tronson este finanțată prin fonduri europene (fonduri structurale europene), precum și cu ajutorul unui împrumut din partea BEI. Proiectul de construire a acestui tronson a fost atribuit de către Direcția generală pentru drumuri naționale și autostrăzi din Polonia unui consorțiu de concerne de construcții de stat din China cu numele „COVEC”. </PARA><PARA>În competiția cu firme europene de construcții, prețurile oferite de ofertantul chinez au fost cu peste 50% mai reduse decât costurile evaluate de către autoritatea care a organizat licitația și, respectiv, cu o treime mai mici decât prețurile oferite de ofertantul situat pe locul doi. Ofertantului chinez i se permisese să ia parte la această licitație deși ofertanții europeni sunt de cele mai multe ori ignorați în China. Pe de altă parte, piața chineză este în continuare inaccesibilă pentru aproape orice concurent străin în sectorul construcțiilor.</PARA><PARA>Va exploata Comisia posibilitățile juridice pe care le are la dispoziție pe baza acordului privind achizițiile publice încheiat de UE cu câteva țări terțe? </PARA><PARA>Consideră Comisia că China, stat care nu a semnat acordul privind achizițiile publice, trebuie tratată ca o țară semnatară a acestui acord? </PARA><PARA>Ce întreprinde Comisia pentru a convinge China să adere la acordul privind achizițiile publice?</PARA></CONTENT></QUEST>