<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000198">O-000198/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="96718">Olga Sehnalová</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000198">Subiect: Diferenţe în calitatea produselor de aceeaşi marcă şi cu acelaşi ambalaj</OBJECT><CONTENT><PARA>Mijloacele mass-media au prezentat rezultatele mai multor sondaje, atrăgând atenţia asupra unei chestiuni specifice legate de calitatea produselor.</PARA><PARA>Este vorba de numeroase cazuri în care calitatea produselor de aceeaşi marcă şi cu acelaşi ambalaj, distribuite în interiorul pieţei unice, este diferită: produsele de calitate mai înaltă sunt direcţionate către pieţele vest-europene, în timp ce produsele de calitate mai scăzută ajung pe pieţele din Centrul şi Estul Europei.</PARA><PARA>Chestiunea nu este legată doar de calitatea şi siguranţa acestor produse, ci constituie şi o serioasă discriminare împotriva consumatorilor europeni în sensul că încalcă actuala legislaţie a UE, care prevede că un vânzător nu trebuie să discrimineze între clienţi atunci când vinde produse sau furnizează servicii.</PARA><PARA>Aceasta poate fi clasificată drept discriminare, ţinând seama de faptul că consumatorii din diverse state membre nu au acces la acelaşi nivel calitativ atunci când achiziţionează produse de aceeaşi marcă şi cu acelaşi ambalaj ca cele distribuite în alte părţi din piaţa internă: în practică, consumatorii din anumite state membre au acces numai la produse de calitate mai scăzută.</PARA><PARA>Practicile comerţului echitabil dictează ca produsele de calitate mai scăzută de aceeaşi marcă să fie vândute la preţuri mai scăzute, iar calitatea şi ingredientele produselor să fie clar afişate.</PARA><PARA>Solicităm Comisiei să lanseze o investigaţie serioasă cu privire la această chestiune, ţinând seama de obiectivele protecţiei consumatorilor şi drepturile acestora cu privire la calitatea şi siguranţa produselor.</PARA><PARA>Este Comisia de acord că asemenea practici constituie o gravă încălcare a reglementărilor pieţei interne şi protecţiei consumatorilor?</PARA><PARA>Ce acţiuni va întreprinde şi ce măsuri intenţionează să ia Comisia în legătură cu acest lucru?</PARA></CONTENT></QUEST>