<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0586">H-0586/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0586">Subiect: Negocieri secrete UE-Turcia</OBJECT><CONTENT><PARA>În conformitate cu un articol apărut în ziarul turc „Milliyet”, între Comisia Europeană și Turcia ar avea loc „negocieri secrete” în vederea deschiderii porturilor turcești pentru navele cipriote și a aeroportului Ercan, situat în partea ocupată a insulei, pentru zborurile provenind din țările Uniunii Europene.</PARA><PARA>Este Comisia în măsură să dezmintă sau să confirme conținutul acestor articole? În cazul în care au loc într-adevăr negocieri, există vreun raport între obligația separată a Turciei de a-și deschide aeroporturile și porturile pentru navele și avioanele cipriote și deschiderea aeroportului Ercan pentru zborurile provenind din țările Uniunii Europene? Care este opinia Comisiei în ceea ce privește avizul JURI_AL(2010)450882 al Comisiei pentru afaceri juridice a Parlamentului European, care indică faptul că teritoriul Ciprului face parte, în ansamblul său, din uniunea vamală europeană și că, astfel, nu poate face obiectul politicii comerciale comune, având în vedere că acest lucru „ar însemna că, de facto, linia care separă teritoriul Ciprului ar fi echivalentă cu o frontieră externă a Uniunii”? Are Comisia intenția de a respecta avizul comisiei competente a Parlamentului European?</PARA></CONTENT></QUEST>