<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000281">O-000281/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="93624">Ulrike Rodust</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000281">Subiect: Contribuția politicii comune în domeniul pescuitului la crearea de bunuri publice</OBJECT><CONTENT><PARA>Sectorul pescuitului are următoarele activități principale: producerea, procesarea și comercializarea peștelui. Dincolo de scopul său principal, și anume de aprovizionare a pieței cu alimente proteice de înaltă calitate, sectorul pescuitului joacă azi un rol chiar mai important, ce prezintă avantaje sociale, economice și culturale.</PARA><PARA>Pe lângă pescuitul de captură și activitățile conexe, industria pescuitului s-a diversificat în diverse ramuri, precum „pescaturismul” (pescuitul de agrement), promovând turismul de coastă și lărgind astfel spectrul de influență al pescuitului asupra identității socio-culturale a comunităților de coastă, și acvacultura, atât în contextul repopulării apelor marine și a râurilor, cât și al producerii de produse alimentare de înaltă calitate necesare pentru aprovizionarea pieței europene.</PARA><PARA>De aceea, în ultimele decenii, sectorul pescuitului a dovedit capacități multifuncționale și este legat în prezent de o serie întreagă de activități, capabile să creeze locuri de muncă direct și indirect, să promoveze dezvoltarea socio-economică a zonelor de coastă și să îmbogățească patrimoniul cultural din aceste regiuni. Influența sa asupra gastronomiei, folclorului, muzeologiei și literaturii este evidentă.</PARA><PARA>Ținând seama de aspectele menționate mai sus, sectorul pescuitului se aliniază la Strategia Europa 2020 (O strategie europeană pentru o creștere inteligentă, ecologică și favorabilă incluziunii, COM(2010)2020), care îndeamnă la o creștere durabilă, care să promoveze o economie mai eficientă din punctul de vedere al consumului de resurse, mai ecologică și mai competitivă, și la o creștere favorabilă incluziunii sociale, care să încurajeze o economie cu un nivel ridicat de ocupare a forței de muncă și creatoare de coeziune socială și teritorială, precum și la obiectivele Rio+20: către economia ecologică, (COM(2011)0363).</PARA><PARA>1.  Este Comisia conștientă de dimensiunea multifuncțională a sectorului pescuitului și de contribuția sa la realizarea „bunurilor publice”, precum și a obiectivelor Strategiei Europa 2020 și Rio+20?</PARA><PARA>2.  Cum va integra Comisia valoarea adăugată a sectorului pescuitului în reforma PCP?</PARA></CONTENT></QUEST>