<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0033">O-0033/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1934">Daniel Cohn-Bendit</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0033">Subiect: Iniţiativa Kouchner-Moratinos pentru recunoaşterea statului palestinian</OBJECT><CONTENT><PARA>La 22 februarie 2010, miniştrii afacerilor externe Bernard Kouchner şi Miguel Angel Moratinos au lansat un apel către Uniunea Europeană, ca aceasta să nu se mai limiteze la a reaminti condiţiile necesare pentru încheierea unui acord definitiv în Orientul Mijlociu, ci să pună bazele unei reale perspective politice în regiune, prin recunoaşterea colectivă a statului palestinian înaintea încheierii unui acord de pace.</PARA><PARA>Trebuie constatat faptul că în prezent, în pofida eşecului procesului de la Annapolis şi a conflictului din Gaza, construcţia bazelor statului palestinian a progresat, atât datorită reformelor puse în aplicare de prim-ministrul palestinian, Salam Fayyad, cât şi datorită sprijinului comunităţii internaţionale prin intermediul Conferinţei donatorilor pentru statul palestinian. Cu toate acestea, dacă fundamentele bugetare, de securitate şi instituţionale ale statului palestinian sunt în curs de consolidare, rămâne să i se confere o dimensiune politică şi internaţională. Prin urmare, miniştrii Kouchner şi Moratinos pledează pentru recunoaşterea statului palestinian în conformitate cu angajamentul asumat de Uniunea Europeană în trecut, dar şi recent, cu ocazia Consiliului Afacerilor Externe din 8 decembrie 2009, pentru a susţine în mod ireversibil procesul de pace din Orientul Mijlociu, care va trebui însoţit efectiv de un calendar limitat al negocierilor şi de un mecanism de monitorizare riguros, învăţând din greşelile anterioare. </PARA><PARA>1. Care este poziţia Înaltului Reprezentant/Vicepreşedintelui Comisiei, cu privire la această iniţiativă care propune recunoaşterea statului palestinian ca bază solidă pentru reluarea negocierilor israelo-palestiniene în vederea unui acord de pace?</PARA><PARA>2. Ce măsuri intenţionează acesta să ia pentru ca Uniunea Europeană să devină un actor-cheie şi cu greutate în Orientul Mijlociu cu scopul de a pune bazele unui proces de pace solid, just şi durabil?</PARA><PARA>3. Constatând că concluziile şefilor de misiune a UE în regiunea Ierusalimului de Est nu au fost adoptate oficial de Consiliul Afacerilor Externe din 8 decembrie 2009, cum intenţionează Înaltul Reprezentant să le transforme în măsuri operaţionale şi eficiente în lunile care urmează?</PARA></CONTENT></QUEST>