<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0081">O-0081/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96858">Marie-Christine Vergiat</PERSON>, <PERSON ID="28407">Willy Meyer</PERSON> şi <PERSON ID="28514">Kyriacos Triantaphyllides</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0081">Subiect: Legea lituaniană pentru protecţia minorilor împotriva efectelor dăunătoare ale informaţiei publice</OBJECT><CONTENT><PARA>Parlamentul lituanian a adoptat marţea trecută amendamentele la Legea pentru protecţia minorilor împotriva efectelor dăunătoare ale informaţiei publice, în ziua comemorării a 220 de ani de la căderea Bastiliei, prilej cu care rememorăm valori ale Epocii Iluminismului precum libertatea de exprimare şi dreptul la fericire. Această lege, căreia, în versiunea sa anterioară i s-a opus veto-ul Preşedintelui Lituaniei, a fost adoptată de Parlamentul lituanian la 14 iulie 2009, în aceeaşi zi în care la Parlamentul European a avut loc sesiunea constitutivă de după alegeri.</PARA><PARA>Această lege vizează interzicerea prezentării de „informaţii publice ce incită la relaţii homosexuale” şi care „sfidează valorile familiei”, în cazurile în care aceste informaţii ar putea fi disponibile minorilor. În plus, au fost propuse pentru dezbatere şi adoptare în luna septembrie amendamente la codurile penal şi administrativ care să prevadă, se crede, pedepse penale pentru persoanele ce „fac propagandă homosexuală”, inclusiv arest, condamnare la muncă în folosul comunităţii sau plata unor amenzi de până la 1500 euro.</PARA><PARA>A discutat Consiliul aspectele de mai sus cu autorităţile lituaniene? Nu consideră Consiliul că o astfel de lege şi amendamentele propuse sunt incompatibile cu drepturile omului şi cu valorile fundamentale ce stau la baza convenţiilor europene şi internaţionale, îndeosebi libertatea de exprimare, care include dreptul de a căuta, de a primi şi de a disemina informaţii, şi că sunt incompatibile cu dreptul comunitar şi cu politicile comunitare împotriva discriminării? Nu consideră Consiliul că o astfel de lege contravine Convenţiei Europene a Drepturilor Omului, Cartei Drepturilor Fundamentale a UE, articolului 6 din TUE şi articolului 13 din TCE, respectiv valorilor fundamentale pe care se întemeiază UE? Va solicita Consiliul Agenţiei pentru Drepturi Fundamentale să evalueze legea şi amendamentele dezbătute? Ce măsuri intenţionează Consiliul să întreprindă pentru a se asigura că Lituania îşi va îndeplini obligaţiile asumate în virtutea dreptului comunitar şi a dreptului internaţional? Este Consiliul pregătit să iniţieze, după caz, procedura prevăzută la articolul 7 din TUE</PARA></CONTENT></QUEST>