<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000075">O-000075/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="2295">Hannes Swoboda</PERSON>, <PERSON ID="28308">Elisa Ferreira</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000075">Subiect: Apel pentru modalități concrete de combatere a fraudei fiscale și a evaziunii fiscale</OBJECT><CONTENT><PARA>În cadrul concluziilor reuniunii sale din 1-2 martie 2012, Consiliul European a invitat statele membre să își îmbunătățească eficiența coletării taxelor și eforturile de combatere a evaziunii fiscale. În plus, Consiliul și Comisia au fost invitate să dezvolte rapid modalități concrete de îmbunătățire a luptei împotriva fraudei fiscale și a evaziunii fiscale, inclusiv în legătură cu țările terțe, și să prezinte un raport până în iunie 2012.</PARA><PARA>Considerăm că lupta împotriva fraudei fiscale și a evaziunii fiscale este de o importanță cheie în găsirea de resurse necesare pentru a crește investițiile publice care au drept scop consolidarea competitivității internaționale a Europei și a potențialului său de creștere.</PARA><PARA>Dovezi recente arată că evaziunea fiscală costă bugetele statelor membre 1 bilion de EUR, majorând puternic deficitul bugetar al acestora și problemele legate de datorii și afectând negativ investițiile publice, creșterea și ocuparea forței de muncă. Prin urmare, salutăm acest mandat acordat Consiliului și Comisiei, deoarece este nevoie de acțiuni hotărâte atât la nivel european, cât și la nivel național.</PARA><PARA>Cu toate acestea, am dori să clarificăm următoarele aspecte. Raportul va aborda chestiunea actualizării și extinderii domeniului de aplicare al directivei UE privind economiile și este de acord Comisia cu deblocarea rapidă a acestui act legislativ la Consiliu pentru ca angajamentul față de lupta împotriva evaziunii fiscale să fie credibil? Raportul va cuprinde propuneri pentru consolidarea reglementării legate de registrele comerțului și înregistrarea trusturilor? În raport se va insista pe raportarea pe fiecare țară în parte pentru toate societățile înregistrate, ceea ce va elimina o sursă semnificativă de evaziune fiscală?</PARA><PARA>În final, raportul va înainta un calendar cuprinzător de acțiune pentru fiecare domeniu politic și va propune o țintă cantitativă pentru reducerea evaziunii fiscale în UE până în 2020?</PARA></CONTENT></QUEST>