<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000186">O-000186/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="96741">Sabine Wils</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000186">Subiect: Poziția UE înaintea reuniunii la nivel înalt a Adunării Generale a ONU cu privire la bolile netransmisibile</OBJECT><CONTENT><PARA>Cele patru boli netransmisibile principale - bolile cardiovasculare, cancerul, bolile pulmonare cronice și diabetul - sunt responsabile de decesul a trei din cinci oameni pe întreaga planetă și cauzează importante pagube socio-economice. Persoanele cu vârsta de peste 60 de ani constituie 75% din cele 35 de milioane de decese cauzate de boli netransmisibile în întreaga lume în anul 2004, majoritatea provenind din medii cu venituri mici și medii. Bolile cardiovasculare și respiratorii și cancerul sunt principalele cauze ale deceselor din UE. În momentul de față, bronhopneumopatia cronică obstructivă afectează 30 de milioane de persoane. Anual în UE sunt diagnosticate aproximativ 3,4 milioane de cazuri noi de cancer și se estimează că până în 2025 în Europa vor fi afectate de diabet 29 de milioane de persoane.</PARA><PARA>Bolile netransmisibile constituie o amenințare la nivel mondial și necesită un răspuns la nivel mondial. Din acest motiv, în mai 2010 Adunarea Generală a Națiunilor Unite a decis să convoace o reuniune la nivel înalt cu privire la prevenirea și controlul bolilor netransmisibile la 19-20 septembrie 2011, cu participarea șefilor de stat și de guvern. Este foarte important ca UE să contribuie la reușita acestui summit pentru a opri răspândirea la nivel mondial a bolilor netransmisibile. </PARA><PARA>Dat fiind faptul că, la nivel mondial, Europa este cel mai mult afectată de bolile netransmisibile, ce măsuri intenționează Comisia să adopte pentru a se asigura că UE va juca un rol decisiv la elaborarea unei strategii echitabile la summitul ONU privind bolile netransmisibile din septembrie 2011?</PARA><PARA>De asemenea, ce măsuri va lua Comisia pentru a se asigura că UE va da curs în mod corespunzător concluziilor acestui summit?</PARA></CONTENT></QUEST>