<QUEST><TI><TI-INTRO>ÎNTREBARE ORALĂ <QREF QID="H-2010-0244">H-0244/10</QREF></TI-INTRO><TI-SESSION>pentru timpul afectat întrebărilor din perioada de sesiune iunie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="41007">Iva Zanicchi</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0244">Subiect: Potențarea regimului de protecție a titularilor de drepturi de autor</OBJECT><CONTENT><PARA>Un studiu recent al societății independente TERA-Consultant pune în evidență daunele produse de pirateria digitală economiei muncii din Europa. Conform estimărilor, difuzarea ilegală a muzicii și a altor produse ale spiritului prin intermediul internetului provoacă, în Italia, pe întreaga filieră muzicală, pierderea a 22.000 de locuri de muncă (cu un prejudiciu de peste un miliard de euro), în timp ce industriile UE ale produselor de creație – cinematografia, muzica, televiziunea și produsele software – ar fi înregistrat, numai în 2008, pierderi de aproximativ 10 miliarde de euro, la care se adaugă o pierdere totală de 185.000 locuri de muncă. Rezultatele studiului au provocat o profundă îngrijorare în mediul industriilor produselor de creație și al organizațiilor sindicale deoarece, în lipsa unor schimbări semnificative, până în 2015, acest sector ar putea suferi, în ansamblul său, pierderi de 240 miliarde de euro și 1,2 milioane de locuri de muncă.</PARA><PARA>Lăsând deoparte activitățile de cooperare în care s-au angajat părțile interesate în vederea definirii unui model de bune practici pentru descărcarea legală, cum intenționează Comisia să acționeze pentru a proteja mai bine drepturile de autor și a contribui, în acest fel, la salvgardarea intereselor celor care lucrează în industriile produselor de creație din acest sector, precum și ale autorilor, interpreților și executanților înșiși?</PARA></CONTENT></QUEST>