<QUEST><TI><TI-INTRO>ÎNTREBARE ORALĂ <QREF QID="H-2010-0210">H-0210/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96603">Nessa Childers</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0210">Subiect: Respingerea de către Ryanair a cărților de identitate și a permiselor de conducere</OBJECT><CONTENT><PARA>Compania aeriană cu tarife scăzute Ryanair recurge la numeroase politici cu care eu și alegătorii din circumscripția mea electorală nu suntem de acord. Deși această companie s-a dovedit una dintre cele mai de succes întreprinderi irlandeze din ultimii douăzeci de ani, abordarea sa axată pe obținerea de economii se află, pe de altă parte, la originea unor experiențe negative cu care s-au confruntat numeroși pasageri. </PARA><PARA>Una dintre politicile companiei a produs un efect deosebit de negativ pe durata săptămânii în curs, concomitent cu închiderea temporară a biroului de pașapoarte de la Dublin. Ca urmare a unei acțiuni sindicale desfășurate la biroul de pașapoarte, numeroși cetățeni nu au obținut pașapoarte și au fost constrânși să utilizeze alte documente de călătorie. Totuși, deoarece Ryanair nu acceptă decât pașapoartele ca documente de identitate valabile și respinge cărțile de identitate sau permisele de conducere eliberate de autoritățile de stat, numeroși călători s-au aflat, prin urmare, în imposibilitatea de a călători. </PARA><PARA>Este legal refuzul Ryanair de a recunoaște cărțile de identitate sau permisele de conducere eliberate de autoritățile de stat ca acte valabile ce dovedesc identitatea? Ar exista posibilitatea de a obliga Ryanair să accepte aceste documente?</PARA></CONTENT></QUEST>