<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0091">O-0091/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96883">Eva Joly</PERSON>, în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0091">Subiect: Schimbările climatice şi ţările în curs de dezvoltare în contextul Conferinţei ONU privind schimbările climatice de la Copenhaga</OBJECT><CONTENT><PARA>Din perspectiva dezvoltării, acordul privind schimbările climatice pentru perioada de după 2012 trebuie să fie adaptat în funcţie de procesele de dezvoltare în curs la nivel internaţional (de exemplu, ODM) şi la nivel naţional. Ce măsuri specifice intenţionează să ia Comisia pentru a asigura legături clare între programele de reducere a sărăciei şi politicile şi strategiile privind schimbările climatice din ţările în curs de dezvoltare?</PARA><PARA>Majoritatea resurselor limitate destinate combaterii schimbărilor climatice provin din bugetele AOD (asistenţa oficială pentru dezvoltare), ceea ce a dus la o deturnare a fondurilor asistenţei pentru dezvoltare, punându-se astfel în pericol atingerea ODM. Ce noi mecanisme intenţionează Comisia să instituie pentru a colecta resurse suplimentare în vederea combaterii schimbărilor climatice în ţările în curs de dezvoltare şi pentru a garanta că Fondul European de Dezvoltare este utilizat exclusiv pentru finanţarea asistenţei pentru dezvoltare? Poate Comisia garanta prezentarea unei propuneri concrete, adecvate şi previzibile de finanţare a măsurilor de atenuare a schimbărilor climatice şi de adaptare la acestea, în loc să aştepte Conferinţa de la Copenhaga pentru a o face publică? Ce procentaj din veniturile care se prevede că vor fi obţinute în urma licitării din cadrul Sistemului UE de comercializare a cotelor de emisie este dispusă Comisia să aloce adaptării la schimbările climatice în ţările în curs de dezvoltare? Care sunt cele mai bune mecanisme de canalizare a acestor resurse astfel încât ele să încurajeze responsabilizarea ţărilor destinatare?</PARA><PARA>Resursele destinate adaptării de la nivel european sunt direcţionate prin intermediul unei structuri extrem de fragmentate, ridicând probleme deosebite persoanelor responsabile de execuţia fondurilor. Cum va promova Comisia coordonarea dintre numeroasele instrumente de finanţare existente la nivel european? Ce măsuri sunt prevăzute pentru a asigura că AMSC (Alianţa mondială împotriva schimbărilor climatice) devine un organism de centralizare a informaţiilor privind finanţările destinate adaptării în ţările în curs de dezvoltare, evitându-se astfel crearea unor noi iniţiative bilaterale în cadrul UE? În sfârşit, ar fi Comisia pregătită să susţină, în cadrul multilateral al Conferinţei de la Copenhaga, crearea unei taxe internaţionale pe tranzacţiile financiare, după principiul taxei Tobin, în scopul finanţării costurilor legate de această adaptare?</PARA></CONTENT></QUEST>