<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0210">O-0210/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4385">Hélène Flautre</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0210">Subiect: Situaţia în ceea ce priveşte directiva privind procedurile</OBJECT><CONTENT><PARA>La 8 septembrie 2010, Comisia a prezentat Parlamentului şi Consiliului un raport referitor la aplicarea Directivei 2005/85/CE din 1 decembrie 2005 privind standardele minime cu privire la procedurile din statele membre de acordare și retragere a statutului de refugiat (COM(2010)0465).</PARA><PARA>Acest raport arată în mod clar disparităţile dintre procedurile statelor membre referitoare la azil, ceea ce confirmă necesitatea presantă a reformării Directivei din anul (nr. 2005/85/CE).</PARA><PARA>În acelaşi timp, unele state membre şi-au exprimat unele preocupări faţă de o abordare armonizată, ceea ce a condus la o blocare completă a dezbaterilor şi negocierilor cu privire la acest raport, subminând însuşi obiectivul de a stabili în UE un sistem comun privind azilul până în 2012.</PARA><PARA>În cadrul unor reuniuni la care au participat raportorul, raportorii alternativi şi Comisia, s-a recunoscut faptul că lipsesc informaţii esenţiale din partea unui număr semnificativ de state membre implicate în punerea în aplicare a directivei din 2005. Ca urmare, Comisia poate cu dificultate să asiste Consiliul pentru rezolvarea chestiunilor pendinte care blochează negocierile.</PARA><PARA>Ar putea Consiliul să prezinte succint chestiunile pendinte pentru a ajunge la o poziţie comună cu privire la Directiva privind procedurile, inclusiv argumentele diferitelor state membre, pentru a relansa negocierile pe marginea acestui aspect crucial al pachetului referitor la azil şi pentru a ne putea încadra în calendarul stabilit?</PARA></CONTENT></QUEST>