<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000016">O-000016/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28619">Tatjana Ždanoka</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000016">Subiect: Impactul hotărârii CEDO M.S.S. v Belgia şi Grecia (cererea nr. 30696/09) asupra funcţionării Regulamentului Dublin II</OBJECT><CONTENT><PARA>La 21 ianuarie 2011 Marea Cameră a Curţii Europene a drepturilor omului (CEDO) a pronunţat mult aşteptata hotărâre în cauza M.S.S. v Belgia şi Grecia (cererea nr. 30696/09). CEDO şi-a întemeiat hotărârea pe faptul că, printre altele, expulzările din Grecia (în cadrul Regulamentului Dublin II) constituie o încălcare evidentă a Cartei europene a Drepturilor Omului din cauza deficienţelor procedurii de azil în Grecia; Potrivit hotărârii Curţii, un stat membru, în speţă Belgia, încalcă (printre altele articolele 3 şi 13 din) CEDO în cazul în care îi expune pe solicitanţii de azil unei proceduri de azil în Grecia. </PARA><PARA>Prin prisma considerentelor de mai sus:</PARA><PARA>– Poate Comisia, având în vedere angajamentul obligatoriu din punct de vedere legal al UE de a adera la Convenţia Europeană privind Drepturile Omului şi Libertăţile Fundamentale şi demersurile întreprinse de toate instituţiile UE în acest proces, să îşi exprime cu claritate punctul de vedere în legătură cu semnificaţia temeiului juridic reprezentat de CEDO şi de hotărârile Curţii Europene a Drepturilor Omului?</PARA><PARA>– Poate Comisia să precizeze ce impact va avea hotărârea susmenţionată asupra funcţionării Regulamentului „Dublin II”, având în vedere că de acum înainte, în lumina hotărârii respective, orice expulzare de către statele membre către Grecia va constitui o încălcare a Convenţiei Europene privind Drepturile Omului şi Libertăţile Fundamentale?</PARA><PARA>– Consideră Comisia că hotărârea CEDO relevă faptul că Regulamentul Dublin II este nefuncţional? În caz contrar, poate Comisia să precizeze în mod clar dacă este de părere că Regulamentul Dublin II funcţionează în conformitate cu obiectivele sale?</PARA><PARA>– Având în vedere că hotărârea susmenţionată împiedică de facto statele membre să îi expulzeze pe solicitanţii de azil în Grecia, poate Comisia să precizeze ce procedură, de exemplu, „clauza de suveranitate” ar trebui să urmeze statele membre?</PARA><PARA>– Poate Comisia să afirme în mod clar că Regulamentul „Dublin II” reflectă întru totul principiul solidarităţii între statele membre, promulgat în articolul 67 alineatul (2) din TFUE? În caz afirmativ, consideră atunci Comisia că actualul „sistem de alocare” este în deplină conformitate cu acest principiu şi că nu se impune nicio schimbare? În caz contrar, cum intenţionează Comisia să implementeze acest principiu în sistemul comun european de azil?</PARA></CONTENT></QUEST>