<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0581">H-0581/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0581">Subiect: Efectele intensificării cantitative şi calitative a naţionalismului în Albania şi perspectiva europeană a acestei ţări</OBJECT><CONTENT><PARA>Vreme îndelungată, principala caracteristică a vieţii politice din Albania a fost caracterul extrem de fragil al guvernului acestei ţări. Această situaţie are un impact negativ asupra necesităţii de a realiza reforme instituţionale profunde, indispensabile aderării Albaniei la Uniunea Europeană. În acest climat de incertitudine politică prelungită, există motive de îngrijorare legate, în special, de intensificarea cantitativă şi calitativă a efectelor naţionalismului fanatic, atât în mass-media, cât şi în societate, mai ales în rândul tinerilor. Putem cita exemple precise, cum ar fi asasinarea resortisantului albanez de origine greacă la Himara în luna august a anului curent, actele de vandalism împotriva jerbelor depuse în semn de omagiu la cimitirul de la Boboshticë sau atacurile grave şi repetate lansate de presa populară albaneză împotriva capului Bisericii Ortodoxe din Albania. Având în vedere elementele susmenţionate, ar putea răspunde Comisia la întrebările următoare:</PARA><PARA>A luat cunoştinţă de faptele susmenţionate? Este îngrijorată de efectele crescânde ale unui nou naţionalism fanatic? Are intenţia de a interveni pe lângă guvernul albanez pentru a soluţiona această problemă? În cele din urmă, consideră că toate acestea afectează ritmul procesului de aderare a acestei ţări la Uniunea Europeană?</PARA></CONTENT></QUEST>