<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000014">O-000014/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="28116">Marian Harkin</PERSON><BRK/>în numele <COMMITTEE COMMID="2863">Comisia pentru ocuparea forţei de muncă şi afaceri sociale</COMMITTEE></TI-AUTHOR></TI><OBJECT OBJID="OBJ000014">Subiect: Derogarea aferentă crizei - Fondul european de ajustare la globalizare (FEG)</OBJECT><CONTENT><PARA>Parlamentul European a sprijinit propunerea Comisiei în ceea ce privește prelungirea derogării aferente crizei aplicabile Fondului european de ajustare la globalizare (FEG) introduse în 2009 în cadrul planului de redresare. FEG s-a dovedit a fi un instrument util pentru atenuarea efectelor crizei economice și prevenirea catastrofelor sociale la nivel local, oferind, în același timp, sprijin în vederea formării și recalificării lucrătorilor pentru reintegrarea lor în forța de muncă în condiții dificile de muncă. Derogarea a sporit flexibilitatea fondului și a fost utilizată în repetate rânduri de statele membre – în perioada 2009-2011, 67 din cele 97 de cereri solicitau sprijin din partea FEG ca urmare a impactului crizei financiare și economice.</PARA><PARA>Întrucât Consiliul EPSCO nu a ajuns la o înțelegere politică în ceea ce privește propunerea Comisiei din decembrie 2011, statele membre nu vor putea solicita sprijin pentru lucrătorii disponibilizați ca urmare a crizei economice și financiare mondiale, astfel cum prevede articolul 1 alineatul (1a) din Regulamentul (CE) nr.1927/2006. Expirarea derogării trebuie avută în vedere în contextul ratelor din ce în ce mai ridicate ale șomajului și al declinului din ce în ce mai pronunțat al situației economice în UE. În decembrie 2011, Comisia a primit 13 solicitări în temeiul derogării aferente crizei, inclusiv 3 solicitări din partea unei țări care face parte din așa numita „minoritate de blocare” din cadrul Consiliului.</PARA><PARA>1.  În prezent, Consiliul blochează extinderea derogării, ceea ce înseamnă că se așteaptă ca criza să ia sfârșit în curând. Ce indicatori și estimări utilizează Consiliul pentru a stabili un astfel de diagnostic?</PARA><PARA>2.  Care sunt motivele care stau la baza respingerii propunerii relevante a Comisiei de către unele dintre statele membre?</PARA><PARA>3.  Ce orar a stabilit Consiliul în vederea încheierii unui acord în perioada președinției daneze?</PARA><PARA>4.  Având în vedere dificultățile în calea ajungerii la un acord în ceea ce privește derogarea aferentă crizei, cum va gestiona Consiliul dezbaterea referitoare la propunerea de regulament privind FEG pentru perioada 2014-2020?</PARA></CONTENT></QUEST>