<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000065">O-000065/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000065">Subiect: Pașapoartele biometrice</OBJECT><CONTENT><PARA>Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre a fost adoptat în 2004 ca un pas important pentru securizarea suplimentară a documentelor de călătorie și pentru a stabili o legătură mai fiabilă dintre pașapoarte și deținătorii acestora, asigurând o protecție mai bună împotriva utilizării frauduloase.</PARA><PARA>Totuși, securitatea pașapoartelor nu se limitează doar la pașapoartele însele: este relevant întregul proces, începând cu prezentarea documentelor necesare pentru emiterea unui pașaport, urmată de colectarea datelor biometrice și sfârșind cu verificările și „examinarea contrastivă” la posturile de control la frontieră. Nu folosește la nimic creșterea gradului de securizare a pașapoartelor dacă permitem „puncte slabe” în alte părți ale lanțului descris.</PARA><PARA>În revizuirea ulterioară din 2008, PE a atras atenția asupra faptului că încă nu s-a acumulat suficient de multă experiență în ceea ce privește utilizarea acestor noi tehnologii și rămân prea multe probleme legate de:</PARA><PARA>– fiabilitatea și utilitatea luării de amprente în cazul copiilor și al persoanelor în vârstă;</PARA><PARA>– încrederea care poate fi acordată procesului de colectare a datelor biometrice;</PARA><PARA>– posibilele deficiențe ale sistemelor de identificare și rata erorii în diversele state membre;</PARA><PARA>– disparitățile existente în ceea ce privește documentele care trebuie furnizate și modalitatea de emitere a documentelor respective (este vorba de documentele subsidiare - „breeder documents”).</PARA><PARA>S-a introdus, prin urmare, o clauză de revizuire pentru a permite realizarea studiilor necesare (solicitate de PE pentru fiecare dintre aceste domenii).</PARA><PARA>Poate Comisia să transmită dacă sunt deja disponibile rezultatele studiilor solicitate? Examinează Comisia posibilitatea de a reevalua normele, având în vedere problemele care par să existe în anumite state membre? (De exemplu, se susține că între 500 000 și 1 000 000 dintre cele 6,5 milioane de pașapoarte biometrice aflate în circulație în Franța sunt false, dat fiind că au fost obținute pe baza unor documente frauduloase, iar un test efectuat de guvernul local de la Roermond (Țările de Jos) a descoperit că în 21% din 448 de cazuri amprentele luate nu pot fi verificate și, prin urmare, sunt de nefolosit.)</PARA></CONTENT></QUEST>