<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0035">O-0035/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96659">János Áder</PERSON> şi <PERSON ID="39726">László Tőkés</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0035">Subiect: Interzicerea utilizării tehnologiilor de minerit pe bază de cianură în UE</OBJECT><CONTENT><PARA>Cianura este o substanţă chimică foarte toxică, utilizată în industria mineritului de aur, care poate avea efecte catastrofale şi ireversibile asupra mediului şi asupra sănătăţii umane. De asemenea, face parte dintre principalii poluanţi menţionaţi în directiva-cadru privind apa (DCA).</PARA><PARA>În urmă cu 10 ani, mai mult de 100 000 m<SUP>3</SUP> de apă contaminată cu cianură au fost deversaţi dintr-un bazin al minei de aur din Baia Mare (România) în sistemul fluvial Someş - Tisa - Dunăre, fapt ce a provocat cel mai grav dezastru ecologic din Europa Centrală la vremea respectivă. Materialele toxice au ucis numeroase organisme, afectând sistemul ecologic, lanţul trofic şi utilizarea râului de către om pentru mulţi ani.</PARA><PARA>Cu toate că au fost adoptate mai multe acte legislative la nivelul UE pentru consolidarea normelor de utilizare a cianurii în minerit, unele state membre introducând interzicerea folosirii tehnologiei, aceasta poate fi folosită încă, în mod legal, în Uniunea Europeană. Cu toate acestea, încă nu există norme prudenţiale şi garanţii financiare adecvate, iar aplicarea legislaţiei existente depinde şi de capacitatea autorităţilor executive din fiecare stat membru.</PARA><PARA>Prin urmare, nu există garanţii reale că un astfel de accident nu se va repeta, în special având în vedere agravarea continuă a condiţiilor meteorologice extreme provocată de schimbările climatice. Există mai multe proiecte, în derulare sau planificate, de minerit pe bază de cianură în Europa şi este doar o chestiune de timp şi neglijenţă umană până când va avea loc o catastrofă.</PARA><PARA>Având în vedere faptul că industria europeană a mineritului de aur reprezintă numai 1% din producţia globală, realizată în special de societăţi multinaţionale, şi că mineritul pe bază de cianură necesită mai puţină mână de lucru, prezentând însă riscul unor daune ecologice transfrontaliere enorme, ar trebui să fie analizată posibilitatea unei interdicţii totale a mineritului pe bază de cianură la nivelul Uniunii Europene.</PARA><PARA>Având în vedere principiul precauţiei din legislaţia UE privind mediul şi în lumina angajamentelor prevăzute în DCA de a preveni şi a controla poluarea, precum şi de a atinge şi a păstra „starea bună” a apelor, va propune Comisia interzicerea utilizării cianurii în cadrul mineritului de aur la nivelul UE?</PARA></CONTENT></QUEST>