<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0102">O-0102/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="39534">Cornelis Visser</PERSON>, <PERSON ID="28257">Ivo Belet</PERSON> şi <PERSON ID="4279">Ruth Hieronymi</PERSON>, în numele <COMMITTEE COMMID="822">Comisia pentru cultură şi educaţie</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0102">Subiect: Revizuirea Comunicării privind radiodifuziunea - Ajutorul de stat în favoarea canalelor publice de radiodifuziune</OBJECT><CONTENT><PARA>Comunicarea din 2001 privind radiodifuziunea oferă, potrivit Comisarului pentru concurență, doamna Neelie Kroes, orientări prețioase companiilor din domeniul mass-media, canalelor publice de radiodifuziune și statelor membre. Comisarul consideră că această Comunicare ar putea fi totuși îmbunătățită în diferite moduri, pentru a mări transparența și certitudinea juridică.</PARA><PARA>În discursul său pronunțat cu ocazia seminarului de la Strasbourg privind radiodifuziunea (17 iulie 2008), doamna Kroes a stabilit liniile directoare în vederea revizuirii Comunicării privind radiodifuziunea:</PARA><PARA>– o mai bună evaluare a impactului asupra pieței al ajutorului de stat în  noile mijloace mass-media;</PARA><PARA>– introducerea unui mecanism de control mai eficace în noul cadru mass-media;</PARA><PARA>– o mai bună definire a misiunii publice a canalelor de radiodifuziune atunci când acestea intră pe piețe mass-media noi.</PARA><PARA>Întrucât serviciul public de radioteleviziune are un rol esențial în ceea ce privește diversitatea culturală și lingvistică, facilitează pluralismul mass-mediei, oferă publicului programe de înaltă calitate și răspunde, în general, nevoilor culturale, sociale și democratice ale societății, subliniem că Parlamentul European trebuie să fie implicat în actualul proces de revizuire a Comunicării privind radiodifuziunea.</PARA><PARA>1. Cum intenționează Comisia Europeană să implice, în mod concret, Parlamentul European în revizuirea Comunicării privind radiodifuziunea?</PARA><PARA>2. Cerința privind o evaluare ex ante este compatibilă cu competențele Comisiei pe care i le oferă Tratatul UE și, în special, cu Protocolul de la Amsterdam și cu legislația comunitară privind serviciile de interes general? </PARA><PARA>3. Evaluarea ex ante impune o povară administrativă și financiară inutilă statelor membre și canalelor publice de radiodifuziune?</PARA><PARA>4. Este în interesul public să se ia în considerare ofertele existente pe piață și interesele mass-mediei comerciale în stabilirea activităților canalelor publice de radiodifuziune și a domeniului de aplicare a acestora?</PARA><PARA>5. Care sunt următoarele etape ale revizuirii Comunicării privind radiodifuziunea? Când ar urma să primească Parlamentul European o primă versiune a acesteia?</PARA></CONTENT></QUEST>