<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0031">O-0031/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="24087">Marcin Libicki</PERSON> şi <PERSON ID="4532">Michael Cashman</PERSON>, în numele <COMMITTEE COMMID="827">Comisia pentru petiţii</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0031">Subiect: Misiunea de informare din regiunile Andalucía, Valencia şi Madrid</OBJECT><CONTENT><PARA>La 11 aprilie, Comisia pentru petiţii a aprobat un raport (PE 386.549) întocmit în urma unei misiuni de informare în regiunile Andalucía, Valencia şi Madrid referitoare la proiectele extinse de urbanizare din aceste regiuni autonome ale Spaniei cu privire la care s-au primit multe petiţii. Raportul a criticat vehement faptul că drepturile fundamentale ale miilor de cetăţeni europeni la proprietăţile dobândite în mod legitim sunt grav subminate de aceste programe masive de dezvoltare urbană. Mai mult, datorită lipsei de transparenţă a procedurilor, directivele europene privind achiziţiile publice nu sunt respectate, furnizarea cu apă şi directivele europene privind gestionarea apelor sunt ameninţate, iar directivele privind protecţia mediului şi biodiversitatea sunt frecvent ignorate. Parlamentul a aprobat o rezoluţie pe această temă la 13 decembrie 2005, cu o majoritate covârşitoare, privind regiunea valenciană unde apar cele mai serioase cazuri. Raportul privind vizita de informare şi rezoluţia Parlamentului au fost transmise preşedinţiei Consiliului şi Comisiei Europene.</PARA><PARA>Ce măsuri ia Comisia în vederea punerii în aplicare corecte a dreptului comunitar şi a respectării drepturilor fundamentale ale cetăţenilor europeni, astfel cum se menţionează la articolul 6 din Tratatul privind Uniunea Europeană?</PARA></CONTENT></QUEST>