<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000054">O-000054/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000054">Subiect: Instituirea unui program comun de relocare la nivelul UE</OBJECT><CONTENT><PARA>Potrivit ICNUR, în fiecare an, circa 200 000 de refugiați trebuie relocați într-o țară terță. În timp ce 100 000 de refugiați sunt relocați anual, în medie, către SUA, Canada, Australia, Brazilia și Chile, relocarea este mai puțin răspândită în Europa: în prezent, doar zece state membre practică relocarea, ceea ce reprezintă un număr total de 4 500 de refugiați găzduiți anual de UE.</PARA><PARA>Comisia pentru libertăți civile, justiție și afaceri interne (LIBE) a Parlamentului European, în ședința sa din 23 februarie 2010, a susținut ideea unui program de relocare la nivelul UE și a prezentat două proiecte de raport: unul referitor la Comunicarea Comisiei Europene privind programul UE de relocare și altul referitor la modificările propuse la Fondul European pentru Refugiați (FER). Ambele rapoarte au fost aprobate cu o largă majoritate de către PE în mai 2010 și a existat un consens real între Comisie, Consiliu și PE în privința conținutului politic al acestor rapoarte.</PARA><PARA>La aproape un an de la votul PE și întrucât prima lectură nu are un termen-limită, Parlamentul European așteaptă încă încheierea procedurii de codecizie de către Consiliu.</PARA><PARA>Intenționează Consiliul să includă între prioritățile sale încheierea procedurii de codecizie?</PARA></CONTENT></QUEST>