<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0101">O-0101/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4740">Marco Cappato</PERSON>, <PERSON ID="28411">Ignasi Guardans Cambó</PERSON>, <PERSON ID="28176">Jeanine Hennis-Plasschaert</PERSON>, <PERSON ID="39713">Renate Weber</PERSON>, <PERSON ID="28273">Ona Juknevičienė</PERSON>, <PERSON ID="4529">Baroness Sarah Ludford</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON> şi <PERSON ID="37324">Adina-Ioana Vălean</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0101">Subiect: Repercusiunile măsurilor de siguranță aeriană și a scannerelor corporale asupra drepturilor omului, intimității, protecției datelor și a demnității personale</OBJECT><CONTENT><PARA>Comisia Europeană a propus pe lângă metodele permise pentru verificarea pasagerilor în aeroporturile UE și introducerea așa-numitelor „scannere corporale”, aparate care folosesc lungimea de undă milimetrică ce permite obținerea unor imagini care redau corpul omenesc ca și cum ar fi gol într-o manieră extrem de detaliată, inclusiv imaginea organelor genitale. Măsura are repercusiuni grave asupra drepturilor fundamentale ale omului, precum dreptul la intimitate, protecția datelor și demnitatea personală.</PARA><PARA>Nu este Comisia de părere că propunerea:</PARA><PARA>– are repercusiuni grave asupra drepturilor fundamentale ale omului, dreptul la intimitate, protecția datelor și demnitatea personală și că aceasta trebuie examinată printr-o evaluare a respectării drepturilor omului, așa cum prevede Comunicarea privind respectarea Cartei drepturilor fundamentale în propunerile Comisiei și că AEPD ar trebui să fie consultată, așa cum prevede articolul 28, paragraful 2 din Regulamentul (CE) nr. 45/2001<FNREF FNIDREF="FN1"/>, Grupul de lucru art. 29 și Agenția Drepturilor Fundamentale?</PARA><PARA>– depășește măsurile pur tehnice privind aviația civilă și nu poate fi examinată conform procedurii de comitologie, iar baza legală a actului se dovedește a fi neadecvată deoarece aspectele privind securitatea intră sub incidența celui de-al treilea pilon, și că metodele, cerințele și procedurile de verificare sunt strâns interconectate, ar trebui examinate în același timp și necesită realizarea unui control democratic complet de către Parlamentul European?</PARA><PARA>– ridică semne de întrebare cu privire la proporționalitatea și necesitatea unei astfel de măsuri într-o societate democratică, expunând Statele Membre la posibile acțiuni în justiție pentru violarea drepturilor omului și libertăților fundamentale, precum și la protestele vehemente ale organismelor de apărare a drepturilor omului de la nivelul național, comunitar și internațional?</PARA><PARA>– ar trebui să se bazeze pe studii tehnice și științifice aprofundate asupra tehnologiilor existente precum și a celor în curs de dezvoltare, ca de exemplu tehnologia privind verificarea lichidelor, și că ar trebui efectuate studii asupra impactului acestor tehnologii asupra sănătății pasagerilor?</PARA><PARA>– că ar trebui promovată o dezbatere mai amplă, mai transparentă și mai deschisă, care să antreneze pasagerii, părțile implicate și instituțiile la nivel comunitar și național, cu privire la acest aspect problematic care aduce atingere drepturilor fundamentale ale cetățenilor?</PARA><PARA>– că, din motivele menționate mai sus, măsurile propuse depășesc competențele de aplicare prevăzute în actul de bază, nu sunt compatibile cu obiectivul și conținutul actului de bază și nu respectă principiile de subsidiaritate și proporționalitate?</PARA><FN FNID="FN1">  JO L 8, 12.1.2008, p. 1</FN></CONTENT></QUEST>