<QUEST><TI><TI-INTRO>ÎNTREBARE ORALĂ <QREF QID="H-2009-0381">H-0381/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96994">Fiorello Provera</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0381">Subiect: Transmiterea prin Eutelsat a emisiunilor Al-Aqsa TV</OBJECT><CONTENT><PARA>Furnizorul francez de servicii de televiziune prin satelit Euterlsat continuă să transmită programele canalului de televiziune Al-Aqsa TV, în ciuda faptului că conținutul acestora constituie o încălcare directă a articolului 3b din directiva UE privind serviciile mass-media audiovizuale (2007/65/CE<FNREF/>). De asemenea, aceste programe contribuie la accentuarea procesului de radicalizare din Europa, reprezentând o amenințare la adresa securității europene. Televiziunea Al-Aqsa TV este deținută, a fost înființată și este controlată de Hamas, o organizație inclusă pe lista UE a entităților teroriste. În decembrie 2008, autoritatea franceză de radiodifuziune, Conseil Supérieur de l'Audiovisuel (Consiliul Superior al Audiovizualului), a informat Eutelsat că conținutul programelor postului Al-Aqsa TV încalcă articolul 15 din legea franceză a comunicațiilor din 30 septembrie 1986, care interzice toate formele de incitare la ură sau violență pe motive de rasă, religie sau naționalitate. În ciuda notificării CSA, Eutelsat nu a încetat să transmită programele canalului El-Aqsa TV, care continuă să încalce legislația franceză și europeană din domeniul audiovizualului.</PARA><PARA>A semnalat Consiliul această problemă guvernului francez? Ce acțiuni intenționează Consiliul să întreprindă pentru ca Eutelsat să înceteze transmiterea emisiunilor Al-Aqsa TV?</PARA><FN FNID="FN1">JO L 332, 18.12.2007, p. 27.</FN></CONTENT></QUEST>