<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000046">O-000046/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96674">Anna Maria Corazza Bildt</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="1913">Evelyne Gebhardt</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000046">Subiect: Ce înseamnă termenul de alimente "produse la nivel local"?</OBJECT><CONTENT><PARA>În prezent, consumatorii sunt din ce în ce mai interesaţi să cumpere alimente care poartă denumiri precum „produs la nivel local”, „produs în apropiere”, „de la kilometrul zero” sau alte denumiri similare. Cu toate acestea, în absenţa unei definiţii sau a unei înţelegeri comune privind sensul cuvântului „local”, răspândirea largă a acestor etichete în sectorul alimentelor creează confuzie în întreaga Uniune şi ar putea fi înşelătoare pentru consumatori.</PARA><PARA>Există o nevoie urgentă de a clarifica şi de a oferi o interpretare corespunzătoare a sensului sintagmei „produs la nivel local” cu scopul de a asigura transparenţa şi de a evita inducerea în eroare a consumatorilor. Prin urmare, adresăm următoarele întrebări Comisiei: acest concept se referă la numărul de kilometri dintre locul de producţie şi punctul de vânzare? Sugerează acesta faptul că producţia are loc în aceeaşi municipalitate cu distribuitorul, în aceeaşi regiune sau în aceeaşi ţară? Termenul de „produs la nivel local” se poate referi, în unele cazuri, la cumpărăturile transfrontaliere din cadrul UE? De fapt, uneori poate fi mai aproape şi mai ecologic să se cumpere de peste graniţă de exemplu, decât din aceeaşi ţară. Este doar o chestiune de distanţă sau priveşte, de asemenea, metoda de producţie, făcându-se distincţia între alimente artizanale şi produse industriale, alimente produse la scară mică şi produse de marile companii? Ar trebui ca toate ingredientele să fie locale sau doar ingredientul principal?</PARA><PARA>În acest context, intenţionează Comisia să efectueze o analiză a situaţiilor din diferitele state membre? Va redacta Comisia orientări privind o definiţie şi criterii pentru etichetarea alimentelor „produse la nivel local” pentru a garanta consumatorilor posibilitatea de a face alegeri libere şi informate bazate pe informaţii clare şi corecte? Cum intenţionează Comisia să procedeze pentru a evita ca conceptul de „produs la nivel local” să ducă la naţionalism în materie de produse alimentare sau să se opună spiritului pieţei interne?</PARA></CONTENT></QUEST>