<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0074">O-0074/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4303">Helmuth Markov</PERSON>, în numele <COMMITTEE COMMID="810">Comisia pentru comerţ internaţional</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0074">Subiect: Acordul internațional privind esențele de lemn tropical (ITTA) din 2006</OBJECT><CONTENT><PARA>Consiliul a consultat Parlamentul referitor la propunerea de Decizie nr. 11964/07 a Consiliului privind încheierea Acordului internațional privind esențele de lemn tropical (ITTA) din 2006 în temeiul articolului 300 alineatul (3) primul paragraf din Tratatul CE. La 28 ianuarie 2008, Preşedintele Parlamentului a adresat o scrisoare Consiliului prin care solicita ca Parlamentul să fie consultat în temeiul procedurii de aviz conform, întrucât acordul prevede stabilirea unui „cadru instituţional specific”. Pe lângă acest aspect procedural, există preocupări crescânde privind impactul defrişărilor şi al degradării suprafeţelor împădurite şi consecinţele acestora asupra schimbărilor climatice şi a biodiversităţii. Ca parte a unei abordări mai largi care include şi pădurile din zonele temperate, precum şi cererea de produse din lemn care respectă normele de echitate şi durabilitate şi trasabilitatea în lanţul de distribuţie, Acordul internațional privind esențele de lemn tropical din 2006, eficient aplicat, ar putea contribui în mod semnificativ la protejarea pădurilor din întreaga lume şi la asigurarea unei exploatări durabile a lemnului. </PARA><PARA>În acest context, ar putea Comisia: <BRK/></PARA><PARA>Să prezinte evaluarea sa referitoare   la eficacitatea acordurilor internaționale privind esențele de lemn   tropical din ultimii 20 de ani, având în vedere faptul că supraexploatarea   şi tăierile ilegale rămân răspândite? <BRK/></PARA><PARA>Să explice cum consideră   că Acordul internațional privind esențele de lemn tropical din 2006   va interacţiona cu alte acorduri, cum ar fi Convenţia privind schimbările   climatice şi Convenţia privind biodiversitatea, şi cu iniţiativele întreprinse   în cadrul Planului de acțiune UE pentru respectarea legislaţiei, guvernare   şi comerţ în domeniul forestier (FLEGT)? <BRK/></PARA><PARA>Să descrie cum intenţionează   să asigure integrarea cerinţelor de protecţie a mediului în acordurile   comerciale, în conformitate cu obligaţiile stipulate în Tratat, şi să   asigure, în special, că actualele negocieri cu statele din Asia de sud-est   vor include măsuri de protecţie a pădurilor? <BRK/></PARA><PARA>Să indice dacă este   dispusă să prezinte Parlamentului şi Consiliului rapoarte anuale privind   punerea în aplicare a Acordului internațional privind esențele de lemn   tropical din 2006 şi impactul comerţului asupra pădurilor tropicale,   inclusiv în legătură cu acordurile bilaterale încheiate în cadrul FLEGT?</PARA></CONTENT></QUEST>