<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0134">O-0134/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="23693">Alojz Peterle</PERSON>, <PERSON ID="1927">Peter Liese</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="4253">Frédérique Ries</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28161">Margrete Auken</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96944">Marina Yannakoudakis</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96664">Anna Rosbach</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0134">Subiect: Celulele stem prelevate din sângele din cordonul ombilical</OBJECT><CONTENT><PARA>Cetățenii UE sunt din ce în ce mai proactivi, încercând să fie informați în permanență, în măsura posibilităților, în mod personalizat, în legătură cu cele mai bune tratamente și medicamente disponibile.</PARA><PARA>În acest context, celulele stem hematopoietice (sangvine) s-au dovedit foarte eficiente în tratarea mai multor afecțiuni debilitante, iar un mare număr de studii clinice sunt în desfășurare în prezent. Spre deosebire de recoltarea altor celule stem, prelevarea de celulele stem din sângele din cordonul ombilical este lipsită de dureri atât pentru mamă, cât și pentru copil și, de asemenea, reprezintă o sursă importantă de celule stem tinere și nediferențiate. Totuși, există o singură oportunitate de a preleva celulele stem adulte din sângele din cordonul ombilical și anume la naștere. În prezent, în Europa, sunt prelevate mai puțin de 1% din celulele stem la naștere.</PARA><PARA>Având în vedere cele mai recente evoluții în cercetarea terapiei celulare și a medicinei regenerative și dreptul cetățenilor UE de a lua decizii referitoare la sănătate în temeiul unor informații obiective și imparțiale, cum intenționează Comisia să amelioreze informarea părinților cu privire la avantajele celulelor stem prelevate din sângele din cordonul ombilical și la opțiunile pe care le au la nașterea copilului lor? </PARA><PARA>De asemenea, ce intenționează Comisia să facă pentru a garanta transpunerea uniformă a Directivei 2004/23/CE<FNREF FNIDREF="FN1"/> privind stabilirea standardelor de calitate și securitate pentru donarea, obținerea, controlul, prelucrarea, conservarea, stocarea și distribuirea țesuturilor și a celulelor umane în scopul de a asigura drepturi și standarde egale pentru toți pacienții și viitorii părinți din UE?</PARA><FN FNID="FN1">  JO L 102, 7.4.2004, p. 48.</FN></CONTENT></QUEST>