<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000223">O-000223/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96859">Ioan Enciu</PERSON>, <PERSON ID="38605">Iliana Malinova Iotova</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000223">Subiect: Aderarea Bulgariei şi a României la spaţiul Schengen</OBJECT><CONTENT><PARA>În conformitate cu articolul 4 alineatul (2) din Tratatul de aderare la Uniunea Europeană, România şi Bulgaria s-au angajat să devină membre ale spaţiului Schengen după finalizarea procesului de punere în aplicare a normelor prevăzute de acquis-ul Schengen. </PARA><PARA>După aderarea lor la UE, România şi Bulgaria au fost supuse unui proces de evaluare coordonat de Grupul de lucru pentru evaluarea Schengen (SCH-EVAL) din cadrul Consiliului Uniunii Europene şi referitor la punerea în aplicare a acquis-ului Schengen în şapte domenii: cooperarea poliţienească, protecţia datelor personale, aspecte consulare şi legate de eliberarea vizelor, aspecte legate de frontierele terestre, aeriene şi maritime, precum şi Sistemul de informaţii Schengen (SIS).</PARA><PARA>În urma concluziilor pozitive ale Grupului de lucru SCH-EVAL, Consiliul a decis la 9 iunie 2011 că România şi Bulgaria îndeplinesc toate condiţiile prevăzute de acquis-ul Schengen. Şi Parlamentul a confirmat, printr-o rezoluţie adoptată la 8 iunie 2011 cu o largă majoritate, faptul că cele două state sunt pregătite să se alăture spaţiului Schengen.</PARA><PARA>În ciuda acestor aspecte, Consiliul JAI din 22 iunie 2011 a decis să amâne până la o dată nedefinită decizia referitoare la aderarea României şi Bulgariei la spaţiul Schengen, datorită opoziţiei a două state membre care susţin că cele două state candidate trebuie să îndeplinească criterii suplimentare care nu sunt menţionate în acquis-ul Schengen. </PARA><PARA>1.  Prin semnarea Tratatului de aderare, o listă de cerinţe a fost transmisă Bulgariei şi României, care le-au îndeplinit. Consideră Consiliul că este corect şi judicios să se aplice criterii suplimentare care nu au fost prevăzute de la început şi care nu s-au aplicat în cazul aderărilor anterioare?</PARA><PARA>2.  Poate Consiliul să indice ce criterii suplimentare trebuie să fie îndeplinite de România şi Bulgaria şi care este temeiul juridic al acestor criterii?</PARA><PARA>3.  Care sunt măsurile pe care Consiliul intenţionează să le adopte în viitor? Ce strategie şi ce calendar intenţionează să utilizeze Preşedinţia poloneză?</PARA></CONTENT></QUEST>