<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000272">O-000272/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="4335">Marielle De Sarnez</PERSON>, <PERSON ID="1965">Jan Mulder</PERSON>, <PERSON ID="96677">Cecilia Wikström</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="108329">Andrea Zanoni</PERSON>, Baroness <PERSON ID="4529">Sarah Ludford</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000272">Subiect: Drepturile copilului în UE</OBJECT><CONTENT><PARA>La 15 februarie 2011, Comisia a publicat o comunicare intitulată „O agendă a UE pentru drepturile copilului”, care prezintă măsurile pe care le va lua Comisia în următorii ani pentru a consolida protecția drepturilor copilului. Sunt prevăzute unsprezece acțiuni legislative și de politică în domeniul justiției civile și penale, al copiilor vulnerabili, al acțiunii externe a UE privind copiii și al participării și sensibilizării copiilor care vor asigura o mai bună protecție a drepturilor copilului în UE.</PARA><PARA>Își poate exprima Consiliul poziția cu privire la această agendă și poate preciza cum va garantă că:</PARA><PARA>- autoritățile din statele membre vor realiza cercetări mai eficiente și mai convingătoare în cazurile de violență și de abuz împotriva copiilor și că nu este permisă în niciun caz imunitatea împotriva urmăririi în justiție?</PARA><PARA>- este interzisă detenția în cazul copiilor și că se pun în aplicare măsuri adecvate și alternative?</PARA><PARA>- toți copii beneficiază de acces la educație, la servicii sociale și medicale și la justiție?</PARA><PARA>- sunt susținute prin politici de sprijin special categoriile deosebite de copii aflați în situații foarte dificile (romii, minorii neînsoțiți sau separați, copiii migranți, copiii aflați în sărăcie, etc.)?</PARA><PARA>- este recunoscut statutul civil al copiilor care călătoresc în UE pe baza principiului recunoașterii reciproce fără discriminări bazate pe starea civilă a părinților sau tipul relației dintre aceștia (căsătorie, uniune civilă, etc.) sau pe orientarea sexuală a acestora?</PARA><PARA>- sunt puse în aplicare și că sunt funcționale un mecanism UE de avertizare privind copii și numărul de urgență 116 000? </PARA><PARA>- se promovează o cultură a dialogului cu copiii, inclusiv în cadrul familiilor?</PARA></CONTENT></QUEST>