<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000311">O-000311/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>în numele <COMMITTEE COMMID="2870">Comisia pentru agricultură şi dezvoltare rurală</COMMITTEE></TI-AUTHOR></TI><OBJECT OBJID="OBJ000311">Subiect: Punerea în aplicare a Directivei 1999/74/CE privind găinile ouătoare</OBJECT><CONTENT><PARA>De la 1 ianuarie 2012, folosirea cotețelor neîmbunătățite pentru găinile ouătoare va fi interzisă, în conformitate cu Directiva 1999/74/CE. </PARA><PARA>În raportul său din mai 2010 (<ANCHOR ID="1" FAMILY="REPORT" TYPE="A7" YEAR="2010" NUMBER="0053">A7-0053/2010</ANCHOR>), Parlamentul European a solicitat punerea rapidă în aplicare a acestei măsuri, pentru a se respecta termenul stabilit pentru 2012. În rezoluția sa din 16 decembrie 2010 (<ANCHOR ID="2" FAMILY="TA" TYPE="P7-TA" YEAR="2010" NUMBER="0493">P7_TA-PROV(2010)0493</ANCHOR>), Parlamentul a invitat Comisia să ofere informații clare cu privire la situația actuală din statele membre și să comunice, până cel târziu la 1 martie 2011, măsurile pe care le are în vedere pentru a asigura respectarea deplină a directivei, precum și pentru a oferi o soluție în ceea ce privește producătorii care au început să-și modifice sistemele de creștere prin introducerea de cotețe noi sau de metode alternative de creștere a găinilor, dar care nu vor finaliza acest proces până la 1 ianuarie 2012.</PARA><PARA>Comisarul Dalli a anunțat măsuri stricte în cadrul reuniunii COMAGRI la 5 octombrie, măsuri pentru care era nevoie să se găsească un temei juridic: utilizarea ouălor care după 1 ianuarie 2012 sunt încă produse în baterii urmează a fi limitată la propriul teritoriu și la activități de procesare. Poate Comisia să ne comunice dacă s-a găsit temeiul juridic pentru aceste măsuri? Dacă da, sunt aceste măsurile definite?</PARA><PARA>Având în vedere faptul că termenul pentru punere în aplicare se apropie, pot statele membre și Comisia să explice ce măsuri au luat pentru a asigura respectarea deplină a directivei? Cum va reuși Comisia să asigure aprovizionarea cu ouă la un nivel suficient pe piața internă, pe de o parte, și faptul că ouăle importate din țări terțe îndeplinesc standarde echivalente cu cele solicitate producătorilor europeni, pe de altă parte? </PARA><PARA>A obținut Comisia date noi de la statele membre care până de curând nu transmiseseră informații referitoare la situația actuală în ceea ce privește punerea în aplicare pe teritoriul lor? Ce intenționează Comisia să facă pentru a acoperi aceste lacune?</PARA><PARA>Poate Comisia să furnizeze estimări cu privire la denaturările care se așteaptă în ceea ce privește schimburile comerciale și la decalajele privind competitivitatea dintre producătorii din statele membre care vor respecta directiva până la 1 ianuarie 2012 și cei care, dacă nu se iau măsuri rapide, nu vor respecta termenul?</PARA><PARA>Ce învățături a desprins Comisia cu privire la punerea în aplicare, având în vedere că directiva a fost aprobată în 1999 și că statele membre erau conștiente de termenul stabilit pentru 2012?</PARA></CONTENT></QUEST>