<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000324">O-000324/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28358">Konrad Szymański</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000324">Subiect: Cel de-al treilea pachet privind energia și principiul accesului terților (TPA)</OBJECT><CONTENT><PARA>Cel de-al treilea pachet privind liberalizarea sectorului energetic constituie baza pentru o piață competitivă a energiei în UE. Cu toate acestea, recent, o serie de reprezentanți ai Federației Ruse și ai monopolistului rus Gazprom au solicitat în repetate rânduri revizuirea principiilor celui de-al treilea pachet, în special abrogarea principiului „accesului terților” (TPA) la infrastructura de transport al gazelor. </PARA><PARA>Aceste opinii au beneficiat de înțelegere în capitalele câtorva state membre ale UE. Concret, acest lucru implică retragerea principiului accesului terților la conducta South Stream. </PARA><PARA>În ceea ce privește campania Federației Ruse împotriva dispozițiilor celui de-al treilea pachet privind liberalizarea sectorului energetic, s-au primit informații referitoare la o propunere de acord între Uniunea Europeană și Federația Rusă conform căreia normele pachetului menționate anterior nu vor fi obligatorii în ceea ce privește conductele rusești de export de gaze. Acesta ar fi un acord internațional mai presus de dreptul european. </PARA><PARA>Consultările privind acest subiect au fost menționate în protocolul negocierilor economice dintre Franța și Rusia din noiembrie 2011.</PARA><PARA>Este adevărat că în cadrul discuțiilor dintre UE și Rusia pe tema energiei Comisia a primit un proiect de acord în acest sens? </PARA><PARA>Este adevărat că proiectul de acord a fost realizat de guvernul rus?</PARA><PARA>Intenționează Comisia să modifice dispozițiile celui de-al treilea pachet privind liberalizarea sectorului energetic?</PARA><PARA>Intenționează Comisia să dea curs solicitărilor privind exceptarea conductei South Stream de la normele celui de-al treilea pachet privind energia, inclusiv de la aplicarea principiului accesului terților (TPA)? </PARA></CONTENT></QUEST>