<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000228">O-000228/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, Baroness <PERSON ID="4529">Sarah Ludford</PERSON>, <PERSON ID="97019">Ivo Vajgl</PERSON>, <PERSON ID="840">Charles Goerens</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000228">Subiect: Tratatul privind comerțul cu arme</OBJECT><CONTENT><PARA>Statele membre UE sunt exportatori importanți de arme. Șapte dintre cei mai mari zece exportatori de arme din lume provin din UE. În ultimii ani, numeroase țări din UE au exportat arme și tehnologii militare către Africa de Nord și Orientul Mijlociu (inclusiv Libia, Egipt, Tunisia, Yemen și Bahrain), iar Italia și Franța au exportat arme către Libia chiar în 2010.</PARA><PARA>Nu există norme internaționale cu privire la transferurile de arme. ONU elaborează, în prezent, un tratat internațional privind comerțul cu arme și va organiza o conferință privind tratatul în 2012. Vara trecută a fost creat un grup de lucru pentru elaborarea tratatului și a conferinței. Grupul de lucru s-a reunit deja de trei ori, ultima oară în luna iulie a anului curent.</PARA><PARA>Corupția în cadrul sectorului de securitate și de apărare, îndeosebi în domeniul comerțului cu arme, reprezintă o problemă majoră și complexă care necesită mai multă atenție. Poziția comună a UE cu privire la controlul exporturilor de tehnologie și echipament militar (2008) nu include niciun articol cu privire la corupție.</PARA><PARA>1.  Care sunt prioritățile UE în ceea ce privește Tratatul internațional privind comerțul cu arme?</PARA><PARA>2.  Cum va asigura UE includerea unor criterii suficiente în materie de corupție în Tratatul internațional privind comerțul cu arme? Care sunt reperele UE?</PARA><PARA>3.  Intenționează SEAE/Comisia să elaboreze o Poziție comună a UE privind corupția în domeniul comerțului cu arme sau este aceasta în curs de elaborare ?</PARA></CONTENT></QUEST>