<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0200">O-0200/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="1985">Pervenche Berès</PERSON>, <PERSON ID="4267">Udo Bullmann</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0200">Subiect: Guvernanţa economică şi articolul 9 din Tratatul de la Lisabona</OBJECT><CONTENT><PARA>Articolul 9 din Tratatul de la Lisabona invită Uniunea să țină seama, în definirea şi desfăşurarea politicilor şi activităţilor sale, de cerințele privind promovarea unui nivel ridicat al ocupării forței de muncă, garantarea unei protecții sociale corespunzătoare, combaterea excluziunii sociale, precum și de cerințele privind un nivel ridicat de educație, de formare profesională și de protecție a sănătății umane.</PARA><PARA>Recentul raport al grupului operativ instituit de dl Van Rompuy către Consiliul European conţine propuneri cu obiective ambiţioase în vederea reformării sistemului existent de supraveghere şi coordonare macroeconomică, care vor avea un impact semnificativ în domenii precum ocuparea forţei de muncă, protecţia socială, excluziunea socială, educaţia, formarea profesională şi sănătatea umană. Recunoaşte Consiliul acest lucru?</PARA><PARA>În consecinţă, acceptă Consiliul faptul că aceste propuneri şi, în consecinţă, viitorul cadru legislativ în domeniul guvernanţei economice trebuie să fie în conformitate cu articolul 9 din Tratatul de la Lisabona? S-a asigurat Consiliul că acest lucru se întâmplă prin intermediul unei evaluări a impactului social? În caz contrar, recunoaşte Consiliul faptul că este în continuare necesar să se realizeze o analiză aprofundată a impactului social al legislaţiei propuse?</PARA></CONTENT></QUEST>