<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0115">O-0115/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1309">Brian Simpson</PERSON><BRK/>în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR></TI><OBJECT OBJID="OBJ0115">Subiect: Containere căzute în mare și compensații</OBJECT><CONTENT><PARA>Cea de a 11-a Conferință ministerială trilaterală privind Marea Wadden, care s-a desfășurat cu puțin timp în urmă, a scos în evidență numărul crescut de containere de transport căzute peste bord în această regiune.</PARA><PARA>Estimările întocmite de acest sector industrial sugerează că în apele UE cad peste bord mai mult de 2000 de containere de transport în fiecare an. Acestea au fost confirmate de Proiectul de cercetare Lashing@Sea, desfășurat de Institutul MARIN din Țările de Jos, în cadrul căruia s-a constatat că principalele cauze care provoacă cedarea stivelor de containere sunt fixarea necorespunzătoare, containerele cu greutate excesivă și stivajul lipsit de precizie. În plus, echipajele de pe vasele de dimensiuni mai mari stabilesc cu dificultate când se deplasează sarcinile mari de la prova la pupa din cauza condițiilor de vreme, care pot amplifica accelerația verticală în aceste zone până la valori ce depășesc caracteristicile de proiectare ale navelor.</PARA><PARA>În afară de aceasta, lipsa unei convenții care să stabilească strict răspunderea în ceea ce privește compensațiile în cazul substanțelor netoxice – nu este aplicabil decât Protocolul la Convenția privind limitarea răspunderii în domeniul creanțelor maritime de 1996 –, face ca statele membre și comunitățile costiere să se confrunte cu costurile potențial prohibitive pe care le incumbă obținerea în justiție a unor compensații pentru operațiile de curățire.</PARA><PARA>Dat fiind numărul de containere căzute peste bord în apele UE, intenționează Comisia să revadă rezultatele proiectului Lashing@Sea și să acționeze pe baza constatărilor sale în vederea îmbunătățirii echipamentului și procedeelor de fixare a containerelor?</PARA><PARA>Dat fiind că containerele cu greutate excesivă și cele stivuite necorespunzător sunt factori care contribuie la pierderea containerelor, ce norme intenționează Comisia să instituie pentru a asigura cântărirea tuturor containerelor în port și stivuirea lor corectă înainte ca vasele să iasă în larg?</PARA><PARA>Dat fiind că numeroase containere pierdute nu sunt recuperate și pot conține substanțe periculoase, este Comisia de acord că ar trebui analizată utilizarea unor balize cu activare automată care să faciliteze localizarea containerelor?</PARA><PARA>În sfârșit, cum plănuiește Comisia să completeze lacunele pe care le prezintă regimul compensațiilor și să asigure că incidentele care implică poluarea cu substanțe netoxice provenind din navele de transport containere intră sub incidența unei convenții care să reglementeze strict responsabilitatea?</PARA></CONTENT></QUEST>