<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000015">O-000015/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28619">Tatjana Ždanoka</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000015">Subiect: Impactul hotărârii CEDO M.S.S. v Belgia și Grecia (cererea nr. 30696/09) asupra funcționării Regulamentului Dublin II</OBJECT><CONTENT><PARA>La 21 ianuarie 2011 Marea Cameră a Curții Europene a drepturilor omului (CEDO) a pronunțat mult așteptata hotărâre în cauza M.S.S. v Belgia și Grecia (cererea nr. 30696/09). CEDO și-a întemeiat hotărârea pe faptul că, printre altele, expulzările din Grecia (în cadrul Regulamentului Dublin II) constituie o încălcare evidentă a Cartei europene a Drepturilor Omului din cauza deficiențelor procedurii de azil în Grecia; Potrivit hotărârii Curții, un stat membru, în speță Belgia, încalcă (printre altele articolele 3 și 13 din) CEDO în cazul în care îi expune pe solicitanții de azil unei proceduri de azil în Grecia.</PARA><PARA>Prin prisma considerentelor de mai sus:</PARA><PARA>– Poate Consiliul, având în vedere angajamentul obligatoriu din punct de vedere legal al UE de a adera la Convenția Europeană privind Drepturile Omului și Libertățile Fundamentale și demersurile întreprinse de toate instituțiile UE în acest proces, să își exprime cu claritate punctul de vedere în legătură cu semnificația temeiului juridic reprezentat de CEDO și de hotărârile Curții Europene a Drepturilor Omului?</PARA><PARA>– Poate Consiliul să precizeze ce impact va avea hotărârea susmenționată asupra funcționării Regulamentului „Dublin II”, având în vedere că de acum înainte orice expulzare de către statele membre către Grecia va constitui o încălcare a Convenției Europene privind Drepturile Omului și Libertățile Fundamentale?</PARA><PARA>– Consideră Consiliul că hotărârea CEDO relevă faptul că Regulamentul Dublin II este nefuncțional? În caz contrar, poate Consiliul să precizeze în mod clar dacă este de părere că Regulamentul Dublin II funcționează în conformitate cu obiectivele sale?</PARA><PARA>– Poate Consiliul să afirme în mod clar că Regulamentul „Dublin II” reflectă întru totul principiul solidarității între statele membre, promulgat în articolul 67 alineatul (2) din TFUE? În caz afirmativ, consideră atunci Consiliul că actualul „sistem de alocare” este în deplină conformitate cu acest principiu și că nu se impune nicio schimbare? </PARA><PARA>– Intenționează Consiliul să schimbe cursul actualelor negocieri privind reformarea Regulamentului Dublin II în lumina hotărârii CEDO?</PARA></CONTENT></QUEST>