<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000134">O-000134/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1928">Werner Langen</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000134">Subiect: Procesul de alegere a unui nou director general al FMI</OBJECT><CONTENT><PARA>Procedura de alegere a unui nou director general al FMI este în curs de desfăşurare.</PARA><PARA>Sunt mai multe motive pentru care ar trebui ales din nou un candidat din UE. Încă de la înfiinţarea FMI, preşedintele său a fost european (în timp ce preşedintele Băncii Mondiale a fost american). Acest lucru a fost dictat de un acord nescris, care reflectă faptul că UE şi SUA sunt cei mai mari contribuitori financiari în cazul ambelor instituţii. Reformele introduse în 2010 nu au adus schimbări în această privinţă.</PARA><PARA>Este important ca cel sau cea care îl va înlocui pe fostul director general să provină dintr-un stat membru al UE, deoarece, având în vedere provocările apărute în urma tensiunilor existente pe pieţele datoriilor suverane în UE, este nevoie de o conducere a FMI care să înţeleagă cât mai bine situaţia actuală. Dorim ca directorul general al FMI să fie un cetăţean al UE merituos şi capabil. </PARA><PARA>În aceste condiţii, este foarte important ca toate statele membre ale UE să susţină un candidat din UE. Ştim că preşedintele Barroso a făcut o declaraţie în favoarea singurului candidat din UE care şi-a depus candidatura în mod oficial pentru acest post. Nu există o procedură formală a UE privind o astfel de nominalizare, dar Comisia ar trebui să ia măsuri în această privinţă. </PARA><PARA>Ce va face Comisia pentru a se asigura că următorul director general al FMI va fi un cetăţean al UE?</PARA></CONTENT></QUEST>