<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000011">O-000011/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="97017">Ulrike Lunacek</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96909">Michail Tremopoulos</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000011">Subiect: Situația migranților și a solicitanților de azil în Grecia</OBJECT><CONTENT><PARA>Curtea de Justiție a Uniunii Europene și Curtea Europeană a Drepturilor Omului au stabilit încălcarea drepturilor fundamentale de către Grecia în ceea ce privește tratamentul solicitanților de azil în numeroase cazuri. În luna septembrie 2010, Grecia a transmis Comisiei planul său național privind gestionarea migrației și a azilului, conform căruia UE trebuie să furnizeze Greciei contribuții financiare (atât regulate cât și în caz de urgență), pentru următorii trei ani, în materie de infrastructură și servicii, cunoștințe specializate și formare profesională, supraveghere și evaluarea calității sistemului pentru fluxul de migranți, pe lângă asigurarea unei finanțări de urgență în vederea implementării fazei de tranziție a procesului privind azilul și a primelor centre de depistare și de primire.</PARA><PARA>Un an și jumătate mai târziu, situația umanitară este în continuare foarte îngrijorătoare pentru solicitanții de azi și migranții care întră în Europa prin regiunea Evros, înregistrându-se cazuri de pierderi de vieți umane, negare a drepturilor fundamentale și copii aflați în detenție în condiții îngrozitoare. În același timp, Grecia a acționat foarte rapid în ceea ce privește militarizarea graniței cu Turcia și începerea construirii unui gard și a unei rigole de-a lungul graniței, în timp ce, de exemplu, construcția centrelor de primire pentru migranți este cu mult în urma programului stabilit. Autoritățile elene par să aibă probleme în ceea ce privește absorbția fondurilor destinate îmbunătățirii sistemului de azil.</PARA><PARA>1.  Cum evaluează Comisia planul național al Greciei - au fost identificate lacune? Care sunt principalele obstacole în ceea ce privește implementarea planului național?</PARA><PARA>2.  Care este volumul fondurilor alocate Greciei de către statele membre și de către Comisia Europeană pentru gestionarea migrației și a azilului? Din ce fonduri este asigurată această finanțare și pentru care măsuri?</PARA><PARA>3.  Ce măsuri intenționează Comisia să adopte pentru a se asigura că autoritățile elene utilizează resursele puse la dispoziție pentru a îmbunătăți capacitățile de primire și pentru a garanta standarde mai înalte pentru persoanele care au nevoie de protecție internațională? </PARA></CONTENT></QUEST>