<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000306">O-000306/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>în numele <COMMITTEE COMMID="2862">Comisia pentru afaceri economice şi monetare</COMMITTEE></TI-AUTHOR></TI><OBJECT OBJID="OBJ000306">Subiect: Proiectul de tablou de bord pentru supravegherea dezechilibrelor macroeconomice</OBJECT><CONTENT><PARA>1. Cum intenționează Comisia să pună în aplicare tabloul de bord ca parte a regulamentului convenit privind prevenirea și corectarea dezechilibrelor macroeconomice? În special, cum intenționează să aplice ca parte a raportului anual privind mecanismul de alertă evaluarea statelor membre care prezintă deficite sau excedente de cont curent semnificative?</PARA><PARA>2. Dispune Comisia de expertiză tehnică și de resurse umane suficiente pentru a aplica toate etapele noului cadru de supraveghere macroeconomică (adică raportul privind mecanismul de alertă și interpretarea economică a raportului, îndeosebi revizuirea aprofundată și misiunile) într-un mod ferm și transparent?</PARA><PARA>3. Având în vedere faptul că raportul privind mecanismul de alertă este conceput ca un raport anual, iar situația macroeconomică dintr-un stat membru se poate totuși deteriora rapid în decursul unui an, cum va asigura Comisia reflectarea suficient de promptă a acestor evoluții negative în cadrul tabloului de bord?</PARA><PARA>4. Poate tabloul de bord să reflecte dezechilibrele macroeconomice regionale, de exemplu prețurile proprietăților imobiliare care prezintă diferențe semnificative de la o regiune la alta?</PARA><PARA>5. A convenit Comisia vreun mecanism de cooperare operațională cu Comitetul european pentru risc sistemic?</PARA><PARA>6. Ce măsuri va lua Comisia pentru a se asigura că dispune în timp util de statistici de cea mai bună calitate în vederea includerii în tabloul de bord și în interpretarea sa economică?</PARA><PARA>7. Date fiind amplele implicații socioeconomice ale tabloului de bord, ce proceduri consideră Comisia a fi cele mai potrivite pentru revizuirea acestuia?</PARA></CONTENT></QUEST>